title: El Caco

text: Vuonna 2007 julkaistu neljäs albumi "From Dirt" jatkoi edeltäjiensä linjoilla, tuottajana toimi jälleen Daniel Bergstrand. Loppuvuodesta 2007 tuli ilmoitus yhtyeen rumpalin Thomas Fredriksenin erosta. Uusi rumpali Fredrik Wallumrød (Span, Dog Almighty) liittyi mukaan maaliskuussa 2008. Seuraava levy uudella kokoonpanolla, nimeltään "Heat", julkaistiin 2009.


title: El Caco

text: El Cacon managerina toimii entinen jalkapalloilija Dan Eggen.


title: Akio Morita

text: Akio Morita (, 26. tammikuuta 1921 Tokoname, Aichi, Japani – 3. lokakuuta 1999 Tokio) oli japanilainen liikemies joka perusti Sonyn yhdessä Masaru Ibukan kanssa.


title: Akio Morita

text: Moritan suku toimi saken, mison ja soijakastikkeen parissa Chitan niemimaalla Aichin prefektuurissa vuodesta 1665 lähtien. Morita valmistui Osakan keisarillisesta yliopistosta vuonna 1944. Toisen maailmansodan aikana Morita toimi fyysikon koulutuksen saaneena keisarillisen Japanin laivaston upseerina. Hän tutustui Masaru Ibukaan sodanaikaisessa tutkimuskomiteassa.


title: Akio Morita

text: Toisen maailmansodan jälkeen 7. toukokuuta 1946 Morita ja Ibuka perustivat "Tokyo Tsushin Kogyo Kabushiki Kaishan" (Tokion telekommunikaatiotekniikan, Sonyn edeltäjän) noin 20 työntekijän voimin alkupääoman ollessa ¥190,000. Ibuka oli 38-vuotias, Morita 25. Moritan suku investoi Sonyyn alkuaikoina ja oli suurin osakkeenhaltija.


title: Akio Morita

text: Vuonna 1949 yritys kehitti magneettinauhan ja myi vuonna 1950 Japanin ensimmäisen kasettinauhurin. Vuonna 1957 se valmisti taskukokoisen radion (ensimmäisen täysin transistoroidun) ja muutti vuotta myöhemmin nimensä Sonyksi (sonus tarkoittaa latinaksi ääntä ja "Sonny-pojat" tarkoittaa japanilaisessa slangissa ”ihmelapsia”). Vuonna 1960 yritys valmisti maailman ensimmäisen transistoreja käyttävän television.


title: Akio Morita

text: Vuonna 1961 Sony Corporation of America listautui ensimmäisenä japanilaisena yrityksenä New Yorkin pörssiin. Sony osti Columbia Recordsin ja muita CBS:n tavaramerkkejä vuonna 1988 ja Columbia Picturesin vuonna 1989.


title: Akio Morita

text: Moritalle myönnettiin useita kunniamerkkejä, muun muassa Yhdistyneen kuningaskunnan Royal Society of Artsin Albert-mitali ensimmäisenä japanilaisena vuonna 1982 ja vuonna 1984 Kunnialegioonan kunniamerkki.


title: Akio Morita

text: Hän oli myös Keidanrenin varapuheenjohtaja ja Japanin ja Yhdysvaltain välisten taloussuhteiden ryhmän (tunnettu myös nimellä ”Wise Men’s Group”) jäsen.


title: Akio Morita

text: 25. marraskuuta 1994 Morita ilmoitti luopuvansa Sonyn puheenjohtajuudesta saatuaan aivoverenvuodon tennistä pelatessaan. Hänen seuraajansa, Norio Ohga, oli liittynyt yhtiöön lähetettyään Moritalle kirjeen jossa hän valitti yhtiön kasettinauhureiden huonoa laatua.


title: Akio Morita

text: Morita kuoli keuhkokuumeeseen 78-vuotiaana.


title: Akio Morita

text: Vuonna 1966 Morita kirjoitti kirjan "Never Mind School Records", missä hän painotti että kouluarvosanat eivät ole tärkeitä menestyksen suhteen. Vuonna 1986 Moritalta ilmestyi omaelämäkerta "Made in Japan". Hän oli myös tunnettu vuonna 1991 yhdessä poliitikko Shintaro Ishiharan kanssa kirjoittamastaan esseestä "Japani joka pystyy sanomaan Ei" (japaniksi 『「NO」と言える日本』 "no to ieru nihon") missä arvosteltiin Yhdysvaltain liike-elämän käytäntöjä ja rohkaistiin japanilaisia itsenäisempään rooliin liike-elämässä ja ulkosuhteissa.


title: Wentus Blues Band

text: Wentus Blues Band on Kokkolassa vuonna 1986 perustettu blues-yhtye. Yhtyeen ensimmäinen albumi "Wentus Blues Band" julkaistiin 1989. Wentus Blues Band on nykyään Suomen kansainvälisin blues-yhtye, se on esiintynyt yli 20 eri maassa ja soittaa noin 150 konserttia vuodessa.


title: Wentus Blues Band

text: WBB on myös tuonut useita kansainvälisiä bluesmuusikoita Suomeen toimien heidän taustayhtyeinään. "Family Meeting" -dokumentissa yhtyeen kanssa esiintyy muun muassa Louisiana Red, Eddie Kirkland, Fabulous Thunderbirdsin Kim Wilson ja The Rolling Stonesin ex-kitaristi Mick Taylor.


title: Wentus Blues Band

text: Vuoden 2014 jälkeen Wentus Blues Band on keskittynyt enemmän omaan tuotantoon eikä enää esiinny taustayhtyeenä.


title: Wentus Blues Band

text: Wentus Blues Bandilta on julkaistu kahdeksan studio- ja kaksi konserttilevyä. Yhtye äänitti viimeisimmän studiolevynsä elo- ja syyskuun vaihteessa 2010. Levytyspaikkana oli Levon Helm Studios New Yorkin osavaltion Woodstockissa. Saksalainen levy-yhtiö Ruf Records julkaisi albumin "Woodstock" 15. maaliskuuta 2011.


title: Wentus Blues Band

text: Vuonna 2016 Wentus levytti Tomi Leinon studiossa Lucky Strike Mama -albumin, jonka jälkeen yhtye kiersi ahkerasti Pohjoismaissa ja Saksassa.


title: Wentus Blues Band

text: Samana vuonna Robban Hagnäs tuotti myös Dylan Suomeksi -levyn Bob Dylanin 75-vuotispäivän kunniaksi. Levy koostuu Dylanin kappaleiden uusista käännöksistä, joita esittävät Paleface, Mariska, Anssi Kela, Jukka Gustavsson, Eero Raittinen, Heikki Silvennoinen sekä Ninni Poijärvi & Mika Kuokkanen. Taustabändinä soittaa Wentus Blues Band.


title: Wentus Blues Band

text: Elokuussa 2016 bändi järjesti myös 30-vuotisjuhlat Kokkolassa, Ventuksessa, oman treenikämppänsä pihamiljöössä Villan koululla. Bändin 20-vuotisjuhlien tapaan Wentus kutsui tälläkin kertaa paikalle ystäviään. Mukana juhlissa olivat muun muassa Lazy Lester, Duke Robillard ja moni muu alan konkari.


title: Wentus Blues Band

text: 2018 Wentus julkaisi Throwback-albumin, joka sai hyvää palautetta USAssa ja Australiassa. Throwback päätyi Living Blues Charts, Roots Music Report ja Australian International Blues Charts -listoille. Levyllä Wentus kunnioittaa vanhoja mentoreitaan soittamalla heidän kappaleita.


title: Wentus Blues Band

text: Samana vuonna Wentus teki myös historiaa julkaisemalla ensimmäisenä suomalaisena bluesyhtyeenä joululevyn "Yuletide".


title: Wentus Blues Band

text: Wentus Blues Bandista kertova dokumentti "Family Meeting" on taltiointi yhtyeen Helsingin Aleksanterin teatterissa syksyllä 2006 järjestämästä 20-vuotisjuhlakonsertista. Konsertissa oli mukana Wentus Blues Bandin lisäksi useita maailmankuuluja blues-muusikoita, kuten Louisiana Red, Eddie Kirkland, Lazy Lester, Kim Wilson, Omar Dykes, Mick Taylor, Barrence Whitfield, Sven Zetterberg ja Clas Yngström. Heikki Kossin ohjaama "Family Meeting" sai Jussi-ehdokkuuden vuonna 2007 parhaasta dokumentista. Elokuva on esitetty useilla filmifestivaaleilla muun muassa Suomessa, Ruotsissa ja Kanadassa sekä televisiossa ainakin Suomessa ja Ruotsissa. Family Meeting on julkaistu myös DVD:nä.


title: Teinimutanttininjakilpikonnat III

text: Teinimutanttininjakilpikonnat III () on kolmas "Teini-ikäiset mutanttininjakilpikonnat" -elokuva. Elokuva sai ensi-iltansa Yhdysvalloissa 17. maaliskuuta 1993. Suomessa elokuva sai ensi-iltansa 23. heinäkuuta 1993. Elokuvan ohjasi ja käsikirjoitti Stuart Gillard.


title: Teinimutanttininjakilpikonnat III

text: Elokuva sijoittuu pääasiassa 1600-luvulle, kun April O’Neil löytää muinaisen valtikan, joka lähettää hänet feodaaliseen Japaniin. Samalla Aprilin tilalle nykyhetkeen saapu mies feodaalisesta Japanista oma valtikka mukanaan. Turtlesit ottavat valtikan haltuunsa ja matkaavat ajassa taaksepäin pelastaakseen Aprilin. Saapuessaan Japaniin he huomaavat paikallisten kyläläisten ymmärtävän englantia vahvan kaupankäynnin ansiosta Englannin kanssa. Pian he kuitenkin joutuvat taistelemaan Japanin lordi Norinagaa ja Englannin Walkeria vastaan lopettaakseen heidän sotansa.


title: Teinimutanttininjakilpikonnat III

text: "Video-oppaassa" vuodelta 1994 Bello Romano sanoo elokuvan olevan edeltäjiään seikkailullisempi ja tietoisemmin camp, mutta konnasankareiden perusidea alkaa hänestä olla loppuun kaluttu. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.


title: Opeta mua rakastamaan

text: Opeta mua rakastamaan on Anssi Blomstedtin ohjaama, leikkaama ja tuottama dokumenttielokuva iskelmätähden tuottamisesta vuodelta 1978. Dokumentissa seurataan, kuinka 16-vuotiaasta Laila Helmisestä yritettiin tehdä iskelmätähteä. Lisäksi elokuvassa näytetään vinyylilevyn tuotantoa.


title: Opeta mua rakastamaan

text:
Blomstedt on todennut innoittajakseen Frederick Wisemanin ja hänen tapansa tehdä dokumenttia, missä kohteena oleva prosessi näytetään mahdollisimman todellisena ja ilman asioiden korostamista. Dokumentti sai alkunsa, kun ohjaaja Blomstedt kiinnostui levytuotannon prosessin kuvaamisesta Wisemanin tapaan. Hän otti yhteyttä levytuottaja Vexi Salmeen, joka valitsi kohteeksi Laila Helmisen.
Dokumentti voitti ensimmäisen Risto Jarva -palkinnon vuonna 1979.


title: M/S Puerto Eden

text: M/S Puerto Eden () on Naviera Interoceangas S.A. -yhtiön omistama matkustajarahtilaiva. Alustyypiltään laiva on ro-ro-alus. Laiva on rakennettu vuonna 1972 Rauma-Repolan Rauman telakalla. Kuollutta painoa "Puerto Edenillä" on 4 700 tonnia. Alus on rekisteröity Chilen lipun alle ja sen kotisatama on Valparaiso.


title: M/S Puerto Eden

text: Puerto Edenin sisaraluksia ovat yhä liikenteessä olevat M/S Notos, M/S Kaduna, M/S Dorrat Jeddah sekä jo romutetut M/S Iberus ja M/S Caribe.


title: M/S Puerto Eden

text: 1. lokakuuta 1971 alus laskettiin vesille. 3. maaliskuuta 1972 laiva luovutettiin Höyrylaiva Oy Bore/Ångfartygs Ab Boren haltuun, joka rekisteröi aluksen "Bore VII" -nimisenä Suomen lipun alle. Kotisatamaksi tuli Turku. Tämän jälkeen alus aloitti liikennöinnin Suomen ja Ranskan Calaisin välillä. Kesäkuun lopulta elokuuhun asti alus oli aikarahdattuna Silja Linen Turun ja Tukholman väliseen liikenteeseen. 16. helmikuuta 1976 N Vernicos-Eugenidas osti aluksen. Luovutus tapahtui 19. helmikuuta. Uusi omistaja aikarahtasi aluksen Höyrylaiva Oy Bore/Ångfartygs Ab Boren liikenteeseen. Marraskuussa 1977 alus sai nimen "Aetos". Myöhemmin Tranzsuez RoRo aloitti liikennöinnin Aetoksella reitillä Venetsia/Trieste–Jedda. Vuonna 1985 Tranzsuez osti aluksen ja rekisteröi sen Kreikan lipun alle. Kotisatamaksi tuli Pireus. Vuonna 1987 Greek Regular Lines Speciall Shipping Co osti aluksen. Lippuvaltiona säilyi Kreikka.


title: M/S Puerto Eden

text: Marraskuussa 1991 Naviera Interoceangas S.A. osti aluksen ja rekisteröi sen "Puerto Eden" -nimisenä Chilen lipun alle. Kotisatamaksi tuli Valparaiso. Uusi omistaja rakennutti alukseen lisää matkustajapaikkoja. Vuonna 1992 Puerto Eden aloitti liikennöinnin Chilen rannikolla.


title: Blyth (Northumberland)

text: Blyth on kaupunki Northumberlandin kreivikunnassa, Englannissa. Kaupunki sijaitsee meren rannalla, Blyth-joen eteläpuolella. Newcastle upon Tyne sijaitsee 21 kilometrin päässä Blythistä luoteeseen. Asukkaita Blythissä oli vuonna 2001 35 818.


title: Blyth (Northumberland)

text: Kaupungin satama on peräisin 1100-luvulta, mutta itse kaupunki on alkanut kehittyä vasta 1700-luvulla. Esimerkiksi kivihiilikaivokset, laivanrakennus, kalastus ja rautatie ovat vaurastuttaneet aluetta. Nykyisin Blythin satamaan tuodaan Skandinaviasta puuta ja sellua Englannin ja Skotlannin sanomalehtipaperiteollisuutta varten.


title: Blyth (Northumberland)

text: Blyth on Northumberlandin suurin kaupunki. Vuoden 2001 väestönlaskennan perusteella sen väkiluku oli 35 818. Kaupungissa oli tuolloin 15 358 kotitaloutta. Sataa naista kohti Blythissä oli 94,95 miestä. Blythissä oli 0–4-vuotiaita 5,97 %, 5–15-vuotiaita 14,58 %, 16–19-vuotiaita 5,16 %, 20–44-vuotiaita 33,05 %, 45–64-vuotiaita 25,8 % ja 65-vuotiaita ja sitä vanhempia oli 15,44 %. Väestön keski-ikä oli 38,64 vuotta. Kaupungin väestöstä 98,99 % oli valkoisia, 0,5 % aasialaisia, 0,26 % sekarotuisia, 0,13 % kiinalaisia ja 0,04 % mustia. Muihin ryhmiin kuuluivat loput 0,08 %. Blythin asukkaista 98,52 % on syntynyt Britanniassa, 0,12 % Irlannissa, 0,54 % muissa Euroopan maissa, 0,13 % Afrikassa, 0,48 % Aasiassa, 0,12 % Amerikassa ja 0,09 % Oseaniassa. Blythin asukkaista 79,19 % on kristittyjä, 0,3 % muslimeja, 0,17 % sikhejä, 0,07 % buddhalaisia, 0,03 % hindulaisia ja 0,03 % juutalaisia. Muiden uskontojen kannattajia on 0,22 %, uskonnottomia 13 % ja 6,97 % ei ilmoittanut mitään uskontoa.


title: Hodeida

text: Hodeida (, "Al Hudaydah", myös "Hodeidah", "Hudaida") on kaupunki Hodeidan maakunnassa Jemenissä. Asukkaita kaupungissa on 402 560 (2004).


title: Hodeida

text: Kaupunki sijaitsee Punaisenmeren rannalla Tihamahin rannikkotasangolla. Hodeidassa on yksi Jemenin tärkeimmistä satamista, josta viedään kahvia, puuvillaa, nahkaa ja khatia. Satamaan tuodaan vastaavasti muun muassa kulutustavaraa, metallituotteita sekä jalostettuja ja jalostamattomia elintarvikkeita. Hodeidan pohjoispuolella sijaitsee lentoasema, jolta liikennöidään pääasiassa Taizziin, Adeniin ja pääkaupunki Sanaahan.


title: Hodeida

text: Hodeidassa on muurilla ympäröity vanhakaupunki.


title: Hodeida

text: Ensimmäinen maininta Hodeidasta on joko vuodelta 1454 tai 1455 islamilaisessa historiikissa. Osmanit valtasivat 1520-luvulla Yemeni Tihāmahin alueen, jolla Hodeidakin sijaitsi. Seuraavien vuosisatojen aikana kaupungista kehittyi maan tärkein satama. Aikaisemmin Mocha oli ollut tärkein.


title: Hodeida

text: Italian–Turkin sodan aikana vuosina 1911–1912 italialaiset sota-alukset tulittivat Hodeidaa. Yhdistynyt kuningaskunta luovutti ensimmäisen maailmansodan jälkeen Hodeidan Asirille, mutta Jemen otti kaupungin haltuunsa vuonna 1925. Vuonna 1934 saudit miehittivät Hodeidan. Samana vuonna solmitulla Aṭ-Ṭāʾifin sopimuksella kaupunki palautui takaisin Jemenille.


title: Hodeida

text: Hodeidan talouselämä muuttui huomattavasti vuonna 1961, kun Neuvostoliitto rakensi Al-Kathībin lahden laguuniin Aḥmadīn syväsataman. Syväsatama sijaitsee kaupungista pohjoiseen. Samana vuonna kiinalaiset insinöörit rakensivat myös uuden tien Sanaasta Hodeidaan. Myös Taʿizziin valmistui kaupungista uusi tie. Sen rakensivat länsisaksalaiset ja neuvostoliittolaiset.


title: Honda Phantom

text: Honda Phantom TA200 on ilmajäähdytteinen yksisylinterinen custom-tyylinen moottoripyörä, jota valmistaa Honda Thai Manufacturing Co. Thaimaassa. Australiassa pyörää markkinoidaan nimellä "TA200 Shadow". Nelitahtinen TA200 on kehitetty nestejäähdytteisestä kaksitahtisesta mallista TA150, joka esiteltiin 1998. TA150-mallin moottori oli lainattu NSR 150 -katupyörästä, jossa oli vielä poljinkäynnistys. Nykyisessä 200-kuutioisessa versiossa on vain sähkökäynnistys, mutta runko ja renkaat ovat identtiset. Honda Phantom on suosittu moottoripyörä Kaakkois-Aasian maissa, erityisesti Singaporessa, jossa alle 200-kuutioisten pyörien ajolupavaatimukset ovat kevyemmät.


title: Honda Phantom

text: Honda Phantom on kevyenä ja matalana helppo käsitellä, mutta takapyörä voi lukkiutua herkästi voimakkaassa jarrutuksessa, koska ensiasennusrenkaiden (IRC) seos on optimoitu enemmän kulutuskestävyyttä kuin pitoa varten. Edessä ja takana on nestetoimiset levyjarrut. Phantomin huippunopeus on 120 km/h ja luontainen matkanopeus 90 km/h. Kuusilovista vaihteistoa käyttämällä vaatimatonta vääntöä voidaan tasata sopivalle kierrosalueelle. Moottori on rakenteeltaan SOHC, ja siinä on yksi nokka-akseli ja kaksi venttiiliä. Moottorin huoltoväli on sisäänajon ja ensihuollon jälkeen 4000 km. Venttiilinvälys säädetään mutterin avulla sopivaksi. Tätä varten mäntä on siirrettävä alakuolokohtaan kiertämällä kampiakselia lohkon päässä olevan aukon kautta. Sytytystulppasuositus on joko NGK:n DPR8EA-9 tai Denson X24EPR-U9. Moottorin nokkaketjun kiristysmekanismi voi aiheuttaa rikkoutuessaan moottorivaurion, minkä vuoksi sen kunto on tarkistettava muutaman kymmenen tuhannen kilometrin välein.


title: Honda Phantom

text: Pyörässä ei ole käynnistyspoljinta, ja vakioakku on ainoastaan 3,5 Ah. Pienitehoisen akun lataus tyhjenee nopeasti muutamassa kuukaudessa pyörän seisoessa ajamattomana. Phantomissa ei ole keskitukea, vain sivujalka, mutta pyörän mukana toimitetaan vakiona matkustajan selkänoja. Lisävarusteina on saatavilla takateline ja perälaukku, ja jalkatapit on mahdollista vaihtaa astinlautoihin. Ajovalo on jatkuvasti palava 30 W:n hehkulankapolttimo. Renkaat ovat sisäkumittomat "tubeless"-renkaat.


title: Honda Phantom

text: Uudessa 2004 esitellyssä mallipäivityksessä tankkimerkin grafiikkaa muutettiin ja etuhaarukan teleskooppiputket suljettiin kromattujen holkkien sisään. Yhdistetty ohjauslukko ja virtakytkin voidaan sulkea avaimenperällä, jolloin aukko peittyy luvatonta käyttöä vaikeuttavalla välilevyllä. Varsinaista ajonestolaitetta ei ole. Alumiiniset teleskooppisylinterit ja moottorin koteloinnit saattavat olla alttiita hapettumaan varsinkin merisessä ympäristössä. Etu- ja takalokasuojat, sylinterin sivulla olevat kromatut kotelot ja ulkoista öljysäiliötä muistuttavat sivuposket ovat muovia.


title: Schlossplatz

text: Schlossplatz (myös Schloßplatz) on aukio Saksan pääkaupungissa Berliinissä. Se sijaitsee Mitten kaupunginosassa Spreeinselin saarella, Museumsinselin nimellä tunnetun alueen eteläpuolella. Schlossplatz ulottuu nykyisin koko saaren poikki, rajoittuen kahdelta sivulta Spreejoen haaroihin. Karl-Liebknecht-Strasse-katu erottaa Schlossplatzin sen pohjoispuolella olevasta Lustgarten-aukiosta ja Berliinin tuomiokirkosta.


title: Schlossplatz

text: Aukio on nimetty Berliner Stadtschlossin eli Berliinin kaupunkilinnan mukaan. Linna sijaitsi aukion laidalla vuoteen 1950 saakka jolloin se purettiin. Purkamisen jälkeen aukiota suurennettiin ja se nimettiin vuonna 1951 Marx-Engels-Platziksi. Saksan demokraattisen tasavallan aikana aukio toimi muun muassa suurmielenosoitusten näyttämönä. Vuonna 1976 aukion itäosaan kohosi Palast der Republik eli Tasavallan palatsi, joka purettiin vuosina 2006–2008. Aukion etelälaidalla ovat 1964 valmistunut DDR:n valtioneuvoston talo Staatsratsgebäude sekä vuonna 1901 valmistunut Neuer Marstall.


title: Schlossplatz

text: Saksan jälleenyhdistyminen vuonna 1990 mahdollisti aukion nimeämisen jälleen Schlossplatziksi. Virallisesti aukio sai vanhan nimensä takaisin vuonna 1994. Linnan uudelleenrakennus tulee valmistumaan 2019.


title: Schlossplatz

text: Schlossplatzilla oli ennen toista maailmansotaa kaksi kuvanveistäjä Reinhold Begasin näkyvää taideteosta: aukion eteläpäässä sijainnut Neptunbrunnen-suihkukaivo, joka on nykyään Berliinin raatihuoneen edustalla, sekä aukion länsireunalla jokirannassa sijainnut keisari Vilhelm I:n muistoksi pystytetty Kaiser-Wilhelm-Nationaldenkmal, josta on nykyisin jäljellä vain sokkeli.


title: Gustaf Taucher

text: Jarl Gustaf Gideon Taucher () oli suomalais-saksalainen jääkärieversti. Hän oli sotilasoppinsa Saksassa ensimmäisen maailmansodan aikana saanut jääkäri, joka sai tulikasteensa Misse-joella vuonna 1916. Myöhemmin hän toimi pataljoonankomentajana Suomen sisällissodassa. Varsinaisen elämäntyönsä hän teki pitkäaikaisena Suomen Punaisen ristin pääsihteerinä.


title: Gustaf Taucher

text: Taucherin vanhemmat olivat kihlakunnantuomari Isidor Eskil Henrik Taucher ja Lydia Charlotta Mathilda Wolff. Hänet vihittiin avioliittoon vuonna 1926 Alice Margareta Frostellin kanssa.


title: Gustaf Taucher

text: Taucher kirjoitti ylioppilaaksi Nya svenska läroverket i Helsingfors-nimisestä oppilaitoksesta vuonna 1908 ja liittyi Nylands Nationiin. Opintojaan hän jatkoi Helsingin yliopiston lainopillisessa tiedekunnassa vuosina 1908 - 1914.


title: Gustaf Taucher

text: Taucher liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 3. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän toimi pataljoonan rintamalta paluun jälkeen Polangenissa järjestetyillä erikoiskursseilla (pommarikurssi) suomalaisena johtajana.


title: Gustaf Taucher

text: Taucher saapui Suomeen (Vaasaan) jääkäreiden pääjoukon mukana majuriksi ylennettynä 25. helmikuuta 1918. Vaasassa hän sai tehtäväkseen perustaa ja järjestää 1. Jääkärirykmentin 1. jääkäripataljoona. Hän johdatti näin perustamansa pataljoonan sisällissodassa taisteluihin Lempäälässä ja Säiniöllä sekä Viipurissa.


title: Gustaf Taucher

text: Taucher toimi sisällissodan jälkeen Kaartin jääkärirykmentin I pataljoonan komentajana. Hänet siirrettiin 14. elokuuta 1918 alkaen Itämeren jalkaväkirykmentti l:n ensimmäisen pataljoonan komentajaksi, josta hänet siirrettiin edelleen 5. tammikuuta 1919 Kajaanin sissipataljoonan (tunnettiin myöhemmin nimellä Pohjanmaan jääkäripataljoona) komentajaksi. Taucher osallistui vuonna 1920 Petsamon retkikuntaan, missä hän toimi Oulusta lähteneen 2. täydennysjoukon (niin sanottu maaliskuuta retkikunnan alias 3. retkikunta) johtajana. Koko retkikunnan päälliköksi hänet määrättiin 16. huhtikuuta 1920 alkaen. Retkikunnalta hän palasi entiseen tehtäväänsä Pohjanmaan jääkäripataljoonaan. Pohjanmaan jääkäripataljonasta hänet siirrettiin 13. helmikuuta 1924 Yleisesikunnan tilastollisen ja ulkomaaosaston päälliköksi. Yleisesikunnasta hänet määrättiin 26. elokuuta 1926 Suomen sotilasasiamieheksi Lontooseen, mistä hän palasi 27. elokuuta 1929 Keski–Suomen rykmentin komentajaksi. Taucher erosi armeijasta 31. tammikuuta 1930, jonka jälkeen hän toimi Suomen punaisen ristin pääsihteerinä.


title: Gustaf Taucher

text: Taucher toimi talvikuljetusta pohtineen komitean jäsenenä vuosina 1923–1926 ja rajavartiostojen ohjesääntökomitean jäsenenä vuonna 1924. Jääkäriprikaatin kunniatuomioistuimen puheenjohtajana hän toimi vuosina 1919 ja 1923 ja Yleisesikunnan kunniatuomioistuimen jäsenenä vuosina 1925–1926. Pohjan Prikaatin Kilta: Jarl Gideon Taucherin biografia


title: Mawé Saterén kielet

text: Mawé Saterén kielet muodostavat tupi-kieliin kuuluvan kieliryhmän, jonka ainoaa kieltä puhuu noin 9 000 ihmistä 14 eri kylässä Brasiliassa.


title: Sateré-mawé

text: Sateré-mawé on tupilaisen kielikunnan mawé saterén kieliryhmään kuuluva kieli. Sitä puhuu 9 000 ihmistä 14 eri kylässä Brasiliassa. Kielen puhujista 12 % osaa lukea omaa äidinkieltään. Nykyään lähes kaikki sateré-mawéta puhuvat miehet ovat käytännössä kaksikielisiä eli puhuvat sekä sateré-mawéta että portugalia.


title: Malm (suku, Pietarsaari)

text: Malm oli pietarsaarelainen laivanvarustaja- ja kauppiassuku. Sukua pidettiin aikoinaan Suomen rikkaimpana. Malmien suku sammui vuonna 1898 viimeisen miespuolisen jäsenen Otto Malmin kuollessa. Osa omaisuudesta on siirtynyt perintönä Donner-suvulle.


title: Malm (suku, Pietarsaari)

text: Zacharias Topelius kuvaa novellissaan "Kulta-aave" ("Det gyllene spöket", 1857) Strengbergin ja Malmin sukujen ja kauppahuoneiden kilpailua.


Luettelo keisarillisista vierailuista Suomessa.


title: Luettelo keisarillisista vierailuista Suomessa

text: Venäjän keisarit kävivät autonomian aikana Suomessa ainakin 81 kertaa. Matkoista 47 oli lomia, joilla viivyttiin yleensä kaksi viikkoa kerrallaan.Aleksanteri II vieraili kruununperillisenä Helsingissä vuosina 1842 ja 1851.Kruununperillinen Alexander vieraili Helsingissä kesäkuussa 1857, saapuen höyryfregeetti "Rurikilla".Aleksanteri III purjehti säännöllisesti Suomen vesillä keisarillisella huvipurrella. Hän lomaili Suomessa 21 kertaa ja vietti saaristossa 213 lomapäivää. Saattue ankkuroitui usein Turun saaristoon. Vakituinen satamapaikka oli Högsåran Kejsarhamn, jossa Aleksanteri III vieraili yhteensä 14 kertaa. Vuonna 1884 keisari vieraili Riilahden meritaistelun tapahtumapaikalla ja läheisessä Aminoffien Riilahden kartanossa. Vuosien 1888 ja 1894 välillä keisaripari vietti kesiä Langinkosken kalastusmajassa.


text: Nikolai II purjehti isänsä tavoin usein Suomen vesillä. Keisariksi tultuaan hän vietti vain yhden päivän Langinkosken keisarillisessa kalamajassa


title: Ramaramalaiset kielet

text: Ramaramalaiset kielet muodostavat tupi-kieliin kuuluvan kieliryhmän, jonka kahta kieltä puhutaan ainoastaan Brasiliassa. Toinen kielistä on jo sammunut, ja kieliryhmän viimeisellä kielellä on enää noin 150 puhujaa jäljellä.


title: Luettelo biker-elokuvista

text: Tämä on luettelo elokuvista, joissa on ainakin yksi moottoripyöräilijä juonen kannalta merkittävässä osassa.


title: Kanadan Grand Prix 1976

text:
Kanadan Grand Prix 1976 oli Formula 1 -sarjan osakilpailu, joka ajettiin 3. lokakuuta
1976 Mosport Parkin radalla. Kilpailun voitti James Hunt.


Kanadan Grand Prix 1976


title: Maria Bello

text: Maria Elena Bello (s. 18. huhtikuuta 1967 Norristown, Pennsylvania, Yhdysvallat) on yhdysvaltalainen näyttelijä, käsikirjoittaja ja tuottaja. Hän syntyi ja kasvoi Pennsylvaniassa katolisessa perheessä. Hänen isänsä on taustaltaan italialainen ja äiti puolalainen.


title: Maria Bello

text: Bellon tunnettuja elokuvia ovat muun muassa "Payback – tilinteko" (1999), "Coyote Ugly" (2000), "The Cooler" (2003), "Salainen ikkuna" (2004), "A History of Violence" (2005) ja "World Trade Center" (2006). Lisäksi hän on näytellyt elokuvissa "Tyttö ja villivarsa" (2006), "" (2008) ja "Vangitut" (2013). Bello on ollut ehdolla kahden Golden Globen saajaksi vuosina 2004 ja 2006. Television puolelta hänet tunnetaan muun muassa sarjoista "Teho-osasto" ja "Kosketus".


title: Maria Bello

text: Bello sai 5. maaliskuuta 2001 ensimmäisen lapsensa, Jackson Blue McDermottin entisen poikaystävänsä Dan McDermottin kanssa. Hänen nykyinen naisystävänsä ja avopuolisonsa on Clare Munn.


title: Maijanen

text: Maijanen on Pave Maijasen toinen studioalbumi vuodelta 1984. Sitä pidetään Pave Maijasen läpimurtolevynä ja se on myynyt jo tuoreeltaan platinaa. Levyn isoin hitti lienee ”Lähtisitkö”, joka on Pave Maijasen omaa tuotantoa, kuten varsinkin myöhempi enempi tuotantonsa. Tunnetuimpia kappaleitaan on myös ”Lilja, ruusu ja kirsikkapuu”, joka on siitä poikkeuksellinen kappale, että kaikki laulun äänet ovat peräisin miehen omasta suusta. Kappale on 1970 Sammy Babitzinin levyttämä kappale kuten myös levyn kappaleista ”Mikset mua huomaa” on New Joysin levytys vuodelta 1967. Pave oli jo vuonna 1975 tehnyt tunnetun singlen ”Fever”, josta ”Kuume” on oma suomennoksensa, ei kuitenkaan ensi kertaa tälle nimelle käännetty. ”Stand by me” -kappaleesta on siitäkin jo aiempia suomennoksia, kappaleen ”Jää mun luo” on 1987 levyttänyt Tapani Kansa. Levyn kappaleista ”Syksy” on instrumentaalikappale. Sovitukset levyllä ovat Markku Johanssonin.


title: Ympäristöasiantuntijoiden keskusliitto

text: Ympäristöasiantuntijoiden keskusliitto YKL on suomalainen ympäristöalalla toimivien luonnon- tai ympäristötieteellisen yliopistotutkinnon suorittaneiden ammattiliitto. YKL kuuluu keskusjärjestö Akavaan. Edunvalvontaa tehdään Ylemmät Toimihenkilöt YTN:n ja Julkisalan koulutettujen neuvottelujärjestö JUKO:n kautta.


title: Ympäristöasiantuntijoiden keskusliitto

text: Liittoon kuuluu noin 4 600 jäsentä: biologeja, geofyysikkoja, geologeja, hydrologeja, kalataloustieteilijöitä, limnologeja, maantieteilijöitä, meteorologeja, mikrobiologeja, ympäristötieteilijöitä, hydrobiologeja, ympäristöekonomisteja, maa- ja ympäristökemistejä sekä ympäristöekologeja. Ympäristöalan tutkinnon suorittaneita kuuluu myös esimerkiksi Agronomiliittoon ja Insinööriliittoon.


title: Ympäristöasiantuntijoiden keskusliitto

text: YKL perustettiin vuonna 1993 yhdistämällä kolme pientä akavalaista liittoa: Geologiliitto (perustettu 1954), Geofyysikkojen liitto (p. 1955) ja Ympäristöalojen ammattijärjestö (p. 1980-luvulla).


title: Ympäristöasiantuntijoiden keskusliitto

text: Vuonna 2016 YKL päätti yhdistyä Luonnontieteiden Akateemisten Liiton ja Metsänhoitajaliiton kanssa vuoden 2017 alusta alkaen uudeksi suuremmaksi, noin 15 000 jäsenen akavalaiseksi ammattiliitoksi nimeltään Luonnon-, ympäristö- ja metsätieteilijöiden liitto Loimu.


title: Mikko Kohonen

text: Mikko Kohonen () oli suomalainen jääkärikapteeni. Hänen vanhempansa olivat isännöitsijä Olof Johan Kohonen ja Amanda Johnsson. Hänet vihittiin avioliittoon vuonna 1918 Hilda Lydia Häggblomin kanssa.


title: Mikko Kohonen

text: Kohonen kirjoitti ylioppilaaksi Nurmeksen yhteiskoulusta vuonna 1912 ja liittyi Karjalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1912–1915.


title: Mikko Kohonen

text: Kohonen liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 9. toukokuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 2. komppaniaan, josta hänet siirrettiin 6. marraskuuta 1915 alkaen pataljoonan 3. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella.


title: Mikko Kohonen

text: Misse-joelta hänet komennettiin 22. elokuuta 1916 värväys- ja etappitehtäviin Suomeen yhdessä jääkäritoverinsa gruppenführer Lauri Tiaisen kanssa. Heidän tuli toimia niin sanotulla läntisellä etapilla. Läntisellä etapilla heidän tehtävänään oli toimia Ylikiimingin etappiaseman hoitajina. Läntisen etapin paljastuttua marraskuussa 1916 hän joutui pakenemaan Ruotsiin, mistä hän palasi takaisin, kun oli päätetty perustaa niin sanottu pohjoinen etappi 2. joulukuuta 1916.


title: Mikko Kohonen

text: Palattuaan Suomeen hän oli vähällä joutua 4. joulukuuta 1916 Kuusikon talossa Tervolassa santarmien pidättämäksi, mutta onnistui pakenemaan pienen tulitaistelun jälkeen. Tämän kohtauksen jälkeen hän suunnisti Simoon Maaninkajärven saunalle, mutta poistui paikalta ennen Simon kahakkaa viedäkseen pistooleita ja panoksia Hastiin. Kohonen tapasi myöhemmin Ruotsin puolelle 15. joulukuuta 1916 Simon kahakkaan osallistuneet jääkäriveljet, joiden kanssa hän palasi takaisin Saksaan, minne hän saapui 27. maaliskuuta 1917. Paluunsa jälkeen hän osallistui vuonna 1917 Polangenissa järjestetylle erikoiskurssille (pommarikurssi).


title: Mikko Kohonen

text: Takaisin Suomaan Kohonen saapui Tornioon 30. tammikuuta 1918 oberzugführer Friedel Jacobssonin johtaman jääkäreiden etukomennuskunnan mukana. Kohonen johti sisällissodan vihollisuuksien alettua Tervolan ja Tornion taisteluita. Torniosta hän suuntasi matkansa Kemiin, missä hän johti Kemin valtauksessa Kemin suojeluskuntalaisista kokoonpantua 3. joukkuetta. Kemissä hän myös haavoittui taistelussa 6. helmikuuta 1918 ja joutui hoidattamaan haavojaan.


title: Mikko Kohonen

text: Haavoista toivuttuaan hänet nimitettiin 14. maaliskuuta 1918 alkaen päälliköksi 1. Jääkärirykmentin 2. jääkäripataljoonan 2. komppaniaan. Hänet siirrettiin komppanioineen 26. maaliskuuta 1918 alkaen 1. jääkäripataljoonaan, missä komppania sijoitettiin ja nimettiin pataljoonan 2. komppaniaksi. Kohonen johdatti joukkonsa sisällissodan taisteluihin Lempäälässä ja Säiniöllä sekä Viipurissa.


title: Mikko Kohonen

text: Sisällissodan jälkeen Kohonen siirrettiin komppanianpäälliköksi Suomen valkoisen kaartin 2. pataljoonaan, josta hänet siirrettiin 8. heinäkuuta 1918 alkaen 3. pataljoonan komentajaksi Karjalan rykmentti 3:een, joka tunnettiin myöhemmin nimillä Karjalan rykmentti 2, Laatokan jalkaväkirykmentti 6 ja Viipurin rykmentti. Armeijasta Kohonen erosi 1. heinäkuuta 1921 ja siirtyi Viipuriin missä hän astui Suomalaisen puutavaraliikkeen palvelukseen. Vuonna 1923 hän vaihtoi työnantajaa ja siirtyi Oy Collinin palvelukseen ja vuonna 1926 Karl Boström ab:n palvelukseen Kotkaan, missä hän työskentelikin talvisotaan saakka.


title: Mikko Kohonen

text: Kohonen kutsuttiin talvisodan alettua palvelukseen ja hänelle palautettiin hänen menettämänsä sotilasarvo ja hänet sijoitettiin IV Armeijakunnan esikuntaan, missä hän jatkoi myös välirauhan aikana, kunnes jatkosodan puhjettua hänet siirrettiin liikennetoimiston päälliköksi Etelä-Kymenlaakson suojeluskuntapiiriin ja palveli toimistossa vuoteen 1942 saakka, jolloin hänet vapautettiin palveluksesta ja hän siirtyi takaisin Oy Karl Boström Ab:n palvelukseen konttoripäälliköksi ja työskenteli yrityksessä vuoteen 1958 saakka. Hänet haudattiin Kotkaan.


title: Kardinaaliahvenet

text: Kardinaaliahvenet ("Apogonidae") on ahvenkalojen heimo. Siihen kuuluu 207 lajia, jotka jaetaan 22 sukuun. Niitä elää Atlantissa, Intian valtameressä ja Tyynessämeressä. Jotkut lajit viihtyvät myös murtovedessä.


title: Jennifer Capriati

text: Jennifer Marie Capriati (s. 29. maaliskuuta 1976 New York) on yhdysvaltalainen tennispelaaja. Hän voitti naisten kaksinpelimestaruuden Australian avoimissa 2001 ja 2002 sekä Ranskan avoimissa 2001. Parhaimmillaan hän eteni maailmanlistan ykköseksi.


title: Jennifer Capriati

text: New Yorkissa syntynyt Capriati sai valmennusta italialaistaustaiselta isältään Stefano Capiratilta. Hän nousi huipulle hyvin varhain ja voitti jo vuonna 1992 naisten kaksinpelin olympiakultaa Barcelonassa.


title: Jennifer Capriati

text: Capriati ajautui urapaineidensa takia henkilökohtaiseen kriisiin ja joutui toukokuussa 1994 pidätetyksi marihuanan hallussapidosta. Hän jatkoi uraansa 1990-luvun lopulla ja nousikin suurimpaan menestykseensä vasta 2000-luvun alussa. Hän lopetti uransa kaudella 2004 loukattuaan olkapäänsä. Capriati ansaitsi peliurallaan palkintorahoja 10,2 miljoona dollaria. Hän asuu Singer Islandilla, lähellä Miamia Floridassa.


title: Jennifer Capriati

text: Capriatille myönnettiin Laureus-palkinto vuonna 2002. Hänet valittiin International Tennis Hall of Fameen vuonna 2012.


title: Tie tähtiin

text: Tie tähtiin oli kesällä 2000 MTV3-kanavalla esitetty 12-osainen musiikkiviihdeohjelma. Ohjelman juontajana toimi muusikko Ilkka “Danny“ Lipsanen. Sarjassa esiintyvien ihmisten oli tarkoitus imitoida valitsemaansa muusikkoa tai yhtyettä mahdollisimman hyvin niin esiintymisellä kuin pukeutumisellaan.


title: Tommi Koskela

text: Tommi Koskela on suomalainen lentopalloilija. Hän pelaa kaudella 2013–2014 Laihian Lujassa Etelä-Pohjanmaan alueellisessa 4-sarjassa. Hän on pelannut urallaan monta vuotta lentopallon 1-sarjassa muun muassa Laihian Lujan väreissä.


title: Tommi Koskela

text: Kaudella 2011–2012 Koskela pelasi Vaasan Kiistossa 1-sarjassa ja aiemmin myös SM-liigassa.


title: Sudenpesä (vuoden 1973 elokuva)

text: Sudenpesä ("Mean Streets") on Martin Scorsesen ohjaama rikoselokuva vuodelta 1973. Pääosissa ovat Robert De Niro ja Harvey Keitel.


title: Sudenpesä (vuoden 1973 elokuva)

text: "Sudenpesä" oli Scorsesen ensimmäinen merkittävä elokuva. Hän oli tehnyt jo kaksi elokuvaa, mutta vasta "Sudenpesässä" hän osoitti ensimmäisen kerran todelliset kykynsä. Se oli lisäksi sekä De Niron että Keitelin läpimurtoelokuva. Siitä alkoi myös Scorsesen ja De Niron pitkään jatkunut yhteistyö.


title: Sudenpesä (vuoden 1973 elokuva)

text: Elokuva valittiin vuonna 1997 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Sudenpesän" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Sudenpesä (vuoden 1973 elokuva)

text: Elokuva kertoo New Yorkissa asuvasta nuoresta Charliesta, joka tekee hanttihommia mafialle. Charlien eno, Giovanni on iso kiho rikollispiireissä. Giovanni on luvannut auttaa Charlieta ravintolan perustamisesta. Charlie kuitenkin viettää aikansa epilepsiaa sairastavan tyttöystävänsä Teresan ja tämän serkun Johnny Boyn kanssa, jolla on velkoja vähän joka suuntaan. Giovannin mielestä Charlien ystäväpiiri estää hänen etenemisen maailmassa. Charlie tapailee kuitenkin Giovannin tietämättä Teresaa sekä Johnnya. Teresa on ehdotellut kauan Charlielle New Yorkista lähtemistä, mutta unelma ravintolasta on esteenä muuttamiselle. Charlie on vaikean päätöksen edessä, ystävät vai ura?


title: Pappisseminaari

text: Pappisseminaari tarkoittaa roomalaiskatolisen kirkon ja ortodoksisten kirkkojen pappeinkoulutuslaitoksia, jotka ovat sisäoppilaitoksia. Latinalaisen riituksen seminaarit jakaantuvat ylempään ja alempaan seminaariin. Alempi seminaari on poikien katolinen sisäoppilaitos, joka antaa eväitä myös maallisille elämänurille. Ylemmässä seminaarissa nuoret miehet opiskelevat papeiksi.


title: Pappisseminaari

text: Katoliset pappisseminaarit toimivat nykyisin yleensä paavillisten yliopistojen yhteydessä, mistä syystä lähes kaikki pappisseminaarit myöntävät kasvateilleen jonkin paavillisen yliopiston hyväksymän teologisen tutkinnon.


title: Pappisseminaari

text: Ortodoksisten kirkkojen seminaarit ovat joko kreikkalaisen tavan mukaan asuntoloita, joissa yliopistoissa teologiaa opiskelevat seminaarilaiset asuvat, ruokailevat ja osallistuvat yhteisiin jumalanpalveluksiin tai venäläisen tavan mukaan sisäoppilaitoksia, jossa tapahtuu sekä opiskelu että yhteiselämä. Suomen ortodoksinen pappisseminaari ensin Sortavalassa ja myöhemmin Kuopiossa kirkkokunnan keskustalossa oli vuodesta 1918 vuoteen 1988 venäläistyylinen sisäoppilaitos. Kun teologikoulutus siirrettiin Joensuun yliopistoon (nykyiseen Itä-Suomen yliopistoon), perustettiin kreikkalaistyylinen Ortodoksinen seminaari Joensuun Torikadulle.


title: Ville Kormilainen

text: Ville Kormilainen (s. 23. kesäkuuta 1980 Suomussalmi) on suomalainen tietokirjailija ja viestintäammattilainen.


title: Ville Kormilainen

text: Kormilainen aloitti uransa toimittajana 7 päivää -lehdessä heti lukion ja armeijan jälkeen.


title: Ville Kormilainen

text: Neljän "Seiska"-vuoden jälkeen hän työskenteli Iltalehdessä ja Katso-lehdessä. Kormilainen toimi Suosikki-lehden päätoimittajana tammikuusta 2008 alkaen. Tammikuussa 2009 Kormilaisesta tuli Yhtyneet Kuvalehdet Oy:n lasten- ja nuortenlehtiryhmän päätoimittaja. Suosikin lisäksi ryhmään kuuluivat Koululainen, Lemmikki, Villivarsa, Leppis ja Tom & Jerry.


title: Ville Kormilainen

text: Vuonna 2012 Otavamedia päätti lopettaa Suosikki-lehden julkaisun kannattamattomana. Aluksi ilmoitettiin, että Kormilainen jatkaa muiden lehtien parissa, mutta viikkoa myöhemmin hän irtisanoutui sanoen: "Päätökseni lähteä ei liity millään tavalla Suosikin lopettamiseen. Nyt on luonteva aika katsella, mitähän sitä tekisi isona".


title: Ville Kormilainen

text: Joulukuun alussa 2012 Kormilainen siirtyi Universal Music Finlandin markkinointijohtajaksi. Syyskuussa 2013 hän perusti koiramediasivusto Kuono.fi:n ja seuraavana vuonna kissasivusto Maumau.fi:n. Lokakuussa 2014 hänestä tuli kolmas osakas Otto Aallon ja Pasi Kiviojan rinnalle viestintätoimisto Luotsiin, jossa hän työskenteli sosiaalisen median ja markkinointiviestinnän parissa.


title: Ville Kormilainen

text: Kahden yrittäjävuoden jälkeen Kormilainen aloitti viestintäkonsulttina Tekir Oy:ssä heinäkuussa 2015.


title: Ville Kormilainen

text: Marraskuussa 2016 Tekir perusti uuden yksikön, Tekir Kuhinan, joka keskittyi sisältömarkkinointiin ja someen. Kormilaisesta tuli yksikön vetäjä.


title: Ville Kormilainen

text: Ville Kormilaisen perheeseen kuuluu vaimo ja kaksi lasta. Vaimonsa Annin kanssa hän omistaa vuonna 2014 perustetun Glory Morning Labradors -kennelin. Se on nimetty Oasis-bändin kappaleen mukaan ja myös koiranpennut nimetään Oasiksen innoittamina. Kesällä 2014 Oasis-pomo Noel Gallagherin 14-vuotias tytär Anaïs vaati kenneliä luopumaan koiranjalostuksesta. Vaatimuksen taustalla olivat hänen kokemuksensa terrierinsä terveysongelmista.


title: Ville Kormilainen

text: Snapchatissa ja YouTubessa Kormilainen tunnetaan nimimerkillä Esko Mörkö.


title: Vitas Gerulaitis

text: Vytautas Kevin ”Vitas” Gerulaitis (26. heinäkuuta 1954 – 18. syyskuuta 1994) oli liettualaisille vanhemmille New Yorkin Brooklynissä syntynyt yhdysvaltalainen tennispelaaja.


title: Vitas Gerulaitis

text: Gerulaitis johti vuonna 1975 Pittsburgh Triangles -joukkueen joukkuetenniksen maailmanmestaruuteen.


title: Vitas Gerulaitis

text: Gerulaitisin huomattavin saavutus oli miesten kaksinpelin mestaruus Australian avoimissa 1977. Hän voitti lisäksi Sandy Mayerin kanssa miesten nelinpelin Wimbledonissa 1975. Hän selviytyi Wimbledonissa kaksinpelin välieriin vuosina 1977 ja 1978.


title: Vitas Gerulaitis

text: Gerulaitis oli Yhdysvaltain joukkueen jäsen sen voittaessa Davis Cupin 1979. Samana vuonna Gerulaitis hävisi John McEnroelle Yhdysvaltain avointen kaksinpelissä erin 7-5, 6-3, 6-3. Vuonna 1980 hän hävisi Ranskan avointen kaksinpelifinaalissa Björn Borgille erin 6-4, 6-1, 6-2.


title: Vitas Gerulaitis

text: Gerulaitis vetäytyi ammattilaisuraltaan 1986 ja kuoli vain 40-vuotiaana häkämyrkytykseen.


title: Arthur Larsen

text: Arthur David Larsen (17. huhtikuuta 1925 Hayward, Kalifornia – 7. joulukuuta 2012 Kalifornia) oli yhdysvaltalainen tennispelaaja. Hän voitti miesten kaksinpelin Yhdysvaltain avoimissa 1950 ja sai paikan International Tennis Hall of Famesta 1969.


title: Arthur Larsen

text: Larsen saavutti vuonna 1955 kultaa miesten kaksinpelissä Pan-Amerikan kisoissa Méxicossa. Hän päätti uransa vammauduttuaan marraskuussa 1956 vaikeasti skootterionnettomuudessa Kaliforniassa.


title: Reunantunnistus

text: Reunantunnistus on joukko erilaisia konenäön ja kuvankäsittelyn alaan kuuluvia menetelmiä, jossa etsitään digitaalisesta kuvasta sellaisia pisteitä, joissa valon intensitetti muuttuu terävästi. Näiden pisteiden voidaan olettaa kuvaavan kuvassa olevien objektien reunoja.


title: Reunantunnistus

text: Reunantunnistusmenetelmät voivat tunnistaa kuvasta


title: Reunantunnistus

text: Reunantunnistusmenetelmille on haasteellista erottaa kuvasta kohina ja todelliset reunat. Siksi useat menetelmät edellyttävätkin kohinan poistamista kuvasta ennen varsinaista reunanetsintää.


title: Reunantunnistus

text: Kuvan informaatiosisällöstä merkittävä osa on ilmaistavissa sen sisältämillä reunoilla. Näin kuvien sisältämä informaatio voidaan myös pakata hyvin pienempään tilaan ja antaa esimerkiksi syötteeksi erilaisille hahmontunnistusalgoritmeille.


title: Reunantunnistus

text: Reunantunnistusmenetelmät voidaan karkeasti jakaa kahteen pääluokkaan, joista toinen perustuu gradienttien paikallisten maksimien etsimiseen ja toinen toisen asteen derivaattojen nollakohtien etsimiseen ().


title: Reunantunnistus

text: Olkoon koordinaateissa "{i,j}" sijaitsevan pikselin intensiteetti formula_1. Yleisessä muodossa gradientin suuruus voidaan esittää seuraavasti:


title: Reunantunnistus

text: Yksinkertainen menetelmä on verrata pikselin molemmilla puolilla sijaitsevia intensiteettiarvoja toisiinsa:


title: Reunantunnistus

text: Paikallisten maksimien etsimiseen käytetään erilaisia konvoluutiofilttereitä, esimerkiksi Sobelin filtteriä. Lopuksi on valittava kynnysarvo (), jonka avulla päätetään, että mitkä suurimmat gradientit edustavat reunoja ja mitkä eivät.


title: Reunantunnistus

text: Tässä menetelmässä pyritään löytämään ne kuvan pisteet, joiden kohdalla intensiteettiarvojen toinen derivaatta saa arvoja läheltä nollaa.


title: Reunantunnistus

text: Tässäkin menetelmässä käytetään konvoluutiofilttereitä ja kynnysarvoja reunapikseleiden valitsemisessa.


title: Regina Kent

text: Regina Kent (4. syyskuuta 1967 – 16. elokuuta 1999) oli kiinalaissyntyinen näyttelijä, joka näytteli hongkongilaisissa elokuvissa 1980-luvulla. Hän on näytellyt myös Brandon Leen vastanäyttelijänä elokuvassa "Legacy of Rage" vuonna 1986. Regina Kent kuoli aivokasvaimeen vuonna 1999. Hän esiintyi elokuvissa vuosina 1986–1990.


title: Tsingis Khan (albumi)

text: Tsingis Khan on Frederikin vuonna 1979 ilmestynyt albumi, josta hän sai ensimmäisen kultalevynsä. Se myi yli 34 000 kappaletta. Albumin tunnetuimmat kappaleet ovat "Tsingis Khan" ja "Linda Linda".


title: Filippiinienkiipijät

text: Filippiinienkiipijät ("Rhabdornis") on ainoastaan Filippiineillä esiintyvä pienenkokoisten kottaraisiin kuuluvien varpuslintujen heimo. Filippiinienkiipijöillä on ohut, terävä ja alaspäin kaartuva nokka, jolla ne pyytävät hyönteisiä kaarnan alta. Linnut syövät myös mettä, jota ne lipovat kielellään. Pesä on puun kolossa.


title: Filippiinienkiipijät

text: Aikaisemmin filippiinienkiitäjiä pidettiin omana heimonaan Rhabornithidae. Mitokondriohin ja solujen tumiin perustuvien tutkimusten perusteella filippiienienkipuajien on todettu kuuluvan kottaraisten heimoon.


title: Filippiinienkiipijät

text: Sukuun kuuluu kaksi lajia, jotka ovat filippiinienkiipijä ("Rhabdornis inornatus") ja pikkufilippiinienkiipijä ("Rhabdornis mystacalis").


title: Filippiinienkiipijät

text: "Rhabdornis grandis"ta pidetään joskus filippiinienkiipijän alalajina ja joskus omana lajinaan.


title: Ammunnan Euroopan-mestaruuskilpailut 2007 - 10 m liikkuvamaali, sekajuoksut, tytöt

text: 10 m liikkuvanmaalin, sekajuoksuissa tytöt ampuvat 40 laukausta. Joukkuekilpailussa joukkueen muodostavat kolme saman maan kilpailijaa.


text: Tyttöjen 10 m liikkuvanmaalin, sekajuoksuissa EM-kilpailut 2007 järjestettiin 15. maaliskuuta, Deauvillessä.


title: Kookakot

text: Kookakot (Callaeidae, aiemmin Callaeatidae) eli aiemmalta nimeltään helttavarikset on pieni heimo melko pienikokoisia varpuslintuja. Niitä löytyy luonnonvaraisina ainoastaan Uudesta-Seelannista. Kookakot tuntee helposti nokan juuren molemmilla puolilla olevista heltoista. Lintujen pääväri on musta, heltat ovat yleensä punaiset ja erottuvat helposti muusta vartalosta.


title: Kookakot

text: Heimoon kuuluu neljä lajia, ja kolme sukua.


title: Kookakot

text: Näistä neljästä lajista, huia on kuollut sukupuuttoon 1900-luvun alussa, ja elossa olevia lajeja on jäljellä enää kolme. Oranssihelttakookako on luokiteltu äärimmäisen uhanalaiseksi ja tiiki on luokiteltu silmälläpidettäväksi.


title: Eva Barda

text: Eva Barda (s. 2. marraskuuta 1990 Kalifornia, Yhdysvallat) on kalifornialainen näyttelijä joka on esiintynyt useissa elokuvissa. Hän näytteli vuonna 2004 televisiosarjassa "The Blue Light". Samana vuonna tapahtui myös tytön ensiesiintyminen.


title: Kivi-kynttilälyhty

text: Kivi-kynttilälyhty on Heikki Orvolan vuonna 1988 Iittala Oy:lle suunnittelema lasiesine. Kivi-lyhty on lähes sylinterin muotoinen, tosin se kapenee hieman ylhäältä alas. Tuotetta on valmistettu lukuisina väriversioina. Sinisen, punaisen, keltaisen ja vihreän eri sävyjen lisäksi on kehitetty muun muassa kirkas ja mattavalkoinen versio. Lyhtyä on valmistettu sekä 60 millimetrin että 80 millimetrin korkuisina versioina, joista 80-milliset poistuivat tuotannosta vuonna 2014.


title: Kivi-kynttilälyhty

text: Kivi-kynttilälyhty on Mariskoolin ohella toinen tunnettu Iittalan ja Marimekon yhteistuote. Sen värivaihtoehdot on sovitettu molempien yritysten tuotteiden väriskaalaan.


title: Alta pois

text: Alta pois on Frederikin vuonna 1981 julkaisema albumi. Albumilla on hänen Euroviisu-hittinsä ”Titanic”, ”Stenka Rasin” sekä ”Tyttö kuin tiikeri”. Albumia myytiin noin 25 000 kappaletta, mikä toi Frederikille hänen kolmannen kultalevynsä.


title: Zazu

text: Zazu on fiktiivinen lintu, joka on esiintynyt Disneyn "Leijonakuningas"-elokuvasarjassa sekä tv-sarjassa "Timon ja Pumba".


title: Zazu

text: "Leijonakuninkaassa" Zazun äänenä toimi Rowan Atkinson. Elokuvan jatko-osassa "Leijonakuningas 2 – Jylhäkallion ylpeys" Zazun roolin peri Edward Hibbert. "Timon ja Pumba" -sarjassa Zazua esitti Michael Gough. Zazun suomenkielisenä äänenä on toiminut Veikko Honkanen.


title: Zazu

text: Zazu on kuningas Mufasan ja myöhemmin Scarin ja Simban luotettu neuvonantaja. Zazu asuu Jylhäkalliolla kuninkaan ja muiden leijonien kanssa. Zazu on lojaali herralleen mutta pelokas, mikä ilmenee tietyissä vaaratilanteissa (esimerkiksi elefanttien hautausmaalla hyeenojen yhteenotossa). Zazu ei kuitenkaan ikinä pettäisi isäntäänsä, vaan hän on aina valmis tekemään isäntänsä eteen sen vähäisen, mitä pystyy.


title: Zazu

text: Zazu on sarvilintu, jolla on oranssi koukkunokka ja siniset sulat. Zazu on melko pieni, ja hänellä on heiveröinen ääni ja jankuttava tapa puhua.


title: Kansallinen audiovisuaalinen arkisto

text: Kansallinen audiovisuaalinen arkisto (KAVA 2008–2013, entinen Suomen elokuva-arkisto SEA 1957–2007) oli opetusministeriön alainen Suomen valtion laitos, joka yhdistettiin vuonna 2014 Mediakasvatus- ja kuvaohjelmakeskuksen kanssa Kansalliseksi audiovisuaaliseksi instituutiksi. Viraston tehtävänä oli hankkia, entistää ja säilyttää elokuvia, radio- ja televisio-ohjelmia sekä niihin liittyvää aineistoa. Arkisto myös harjoitti ja tuki elokuvan tutkimusta ja edisti elokuvataiteen tuntemusta sekä esitti elokuvataiteellisesti, historiallisesti tai muutoin merkittäviä elokuvia. Sen toiminta jakautui kokoelma- ja arkistotyöhön, elokuvakulttuurin edistämiseen ja arkistopalveluun.


title: Kansallinen audiovisuaalinen arkisto

text: Vuonna 2008 toiminta laajeni kattamaan myös radio- ja TV-ohjelmien arkistoinnin. Samassa yhteydessä laitoksen nimi vaihdettiin Suomen elokuva-arkistosta Kansalliseksi audiovisuaaliseksi arkistoksi.


title: Kansallinen audiovisuaalinen arkisto

text: Elokuva-arkiston perustamisen ansiota oli, että suomalaisen elokuvatuotannon historian neljänkymmenen ensimmäisen vuoden näytelmäelokuvista on säilynyt 95 prosenttia. Yleisesti suomalaisesta elokuvatuotannosta on säilynyt yli 90 prosenttia, mikä on kansainvälisesti verrattuna hyvin.


title: Kansallinen audiovisuaalinen arkisto

text: Suomen elokuva-arkiston perustamista kaavailtiin jo 1920-luvun alusta lähtien, mutta valtiovallan taholta asia ei lähtenyt liikkeelle. 1930-luvun rakennussuunnitelmissa elokuva-arkistoa kaavailtiin yhteisiin tiloihin Valtion Filmitarkastamon kanssa. Suunnitelmat eivät kuitenkaan toteutuneet. Filmikamari ryhtyi toimiin 1953 perustamalla elokuva-arkistotoimintaa varten rahaston, josta tuli pesämuna, kun Jörn Donner ystävineen perusti vuonna 1957 arkiston juuri kun suomalainen elokuva oli ajautumassa kriisiin.


title: Kansallinen audiovisuaalinen arkisto

text: Suomen elokuva-arkisto r.y. – Finlands Filmarkiv r.f. -nimisen yhdistyksen perustava kokous pidettiin Helsingissä Hotelli Tornissa 24. huhtikuuta 1957. Kokouksen puheenjohtajaksi valittiin Donner, ja sihteerinä sai toimia Ywe Jalander. Heidän ja Aito Mäkisen lisäksi kokouksessa olivat läsnä toimitusjohtaja Olavi Aittola, Jerker A. Eriksson, Valma Hakkarainen, maisteri Raimo Hallama, toimitusjohtaja Mauno Mäkelä, Yrjö Rannikko ja ohjaaja Jack Witikka, joka yksimielisesti valittiin arkiston väliaikaiseksi puheenjohtajaksi. Hallituksen jäseniksi tulivat valituiksi kaikki perustavan kokouksen osanottajat sekä heidän lisäkseen kirjailija Matti Kurjensaari, ohjaaja Edvin Laine, johtaja Erik Lönnberg ja hallitusneuvos Arvo Salminen.


title: Kansallinen audiovisuaalinen arkisto

text: Elokuva-arkistojen kansainväliseen liittoon (FIAF) SEA liittyi 1958. SEA valtiollistettiin vuonna 1979.


title: Kansallinen audiovisuaalinen arkisto

text: 1984 arkisto sai Helsinkiin oman teatterin, Orionin. Esityksiä on järjestetty myös muilla paikkakunnilla.. 2006 elokuva-arkisto aloitti dvd-julkaisutoiminnan yhteistyössä Finnkinon kanssa julkaisemalla Teuvo Tulion kootut teokset 12 levyllä. Samana vuonna verkossa avattiin suomalainen elokuvan tietokanta Elonet, jossa arkiston panos oli keskeinen. Suomi-Filmin elokuvien levitysoikeudet siirtyivät KAVAlle marraskuussa 2011.


title: Kansallinen audiovisuaalinen arkisto

text: KAVA perustettiin, kun vuoden 2008 alusta käynnistyi laajeneminen elokuvan lisäksi radio- ja televisioarkistoksi. 1. tammikuuta 2014 KAVA yhdistettiin Mediakasvastus- ja kuvaohjelmakeskuksen kanssa Kansalliseksi audiovisuaaliseksi instituutiksi (KAVI).


title: Kansallinen audiovisuaalinen arkisto

text: Audiovisuaalisen arkiston toimitilat – toimisto, kirjasto, arkistopalvelut, restaurointiyksikkö, koeteatteri ja aulagalleria – sijaitsivat Helsingin Sörnäisissä. Arkiston elokuvateatteri Orion on Helsingin Kampissa. Orionin säännöllisen esitystoiminnan ohella arkistolla oli esityssarjoja Hämeenlinnassa, Joensuussa, Jyväskylässä, Kuopiossa, Lahdessa, Oulussa, Rovaniemellä, Tampereella ja Turussa. Varastotiloja oli muualla Suomessa.


title: Timo Linnus

text: Timo Linnus (18. maaliskuuta 1962 – 27. joulukuuta 2007) oli suomalainen muusikko ja taksiautoilija. Timo aloitti harmonikan soiton kuusivuotiaana, ja lähes 20 vuotta kestäneellä muusikon urallaan hän ehti säestää Pasi Kaunistoa, Rainer Frimania, Marita Taavitsaista ja lukuisia muita Suomen eturivin iskelmälaulajia. Vuoden 1993 Syksyn sävel -voittaja Pelimannet ja Timo tekivät menestyksekästä yhteistyötä, joka palkittiin kultalevyllä. Timo oli vuonna 1972 perustetun Nokian miniharmonikkojen perustajajäsen ja johtaja. Aktiivikeikkailun jälkeen Timo ajoi taksia, kunnes kuoli sydänkohtaukseen kotonaan Nokialla 27. joulukuuta 2007.


title: Timo Linnus

text: Timo haudattiin Nokian hautausmaalle tammikuussa 2008.


title: Travelling Without Moving

text: Travelling Without Moving on Jamiroquain kolmas studioalbumi. Se julkaistiin vuonna 1996. Albumi sisältää hittisinglen "Virtual Insanity", ja siinä on enemmän instrumentaalikappaleita kuin yhtyeen aikaisemmilla albumeilla. Albumiin on vaikuttanut elektroninen musiikki, johon on sekoittunut acid jazz.


title: Travelling Without Moving

text: Albumin kannessa on Ferrari-tyyppinen logo, joka kertoo laulaja Jay Kayn suuresta rakkaudesta urheiluautoja kohtaan, ja kappaleen "Travelling Without Moving" taustalla kuuluu moottorin ääniä.


title: Travelling Without Moving

text: "Travelling Without Moving" on myynyt noin 11,5 miljoonaa kopiota maailmanlaajuisesti, mikä tekee siitä kaikkien aikojen parhaiten myyneen funkalbumin. "Virtual Insanityn" musiikkivideota esitettiin paljon, ja yhtye voitti kappaleella Grammy-palkinnon ja neljä MTV Awards -palkintoa. Albumi on myynyt Britanniassa kolminkertaista platinaa, ja platinaa Yhdysvalloissa.


title: Alpine (automerkki)

text: Alpine (myös Alpine-Renault tai Renault Alpine) on ranskalainen urheilu- ja kilpa-automerkki jonka Renault omistaa. Jean Rédélé perusti valmistajayhtiön "Société des Automobiles Alpine" vuonna 1955 Dieppessä. Yhtiö siirtyi Renaultin omistukseen vuonna 1973.


title: Alpine (automerkki)

text: Alpinen tuotanto lakkautettiin alun perin 1995. Renault herätti merkin uudelleen henkiin 2017.


title: Luettelo Yhdysvaltain avoimen tennisturnauksen miesten kaksinpelin voittajista

text: Tämä on luettelo Yhdysvaltain avoimen tennisturnauksen miesten kaksinpelin voittajista.


title: Filip Meirhaeghe

text: Filip Meirhaeghe (s. 5. maaliskuuta 1971 Gent) on belgialainen pyöräilijä. Hän kilpailee pääasiassa maastopyöräilyssä, mutta on osallistunut myös cyclo-cross- ja maantiekilpailuihin. Hän voitti olympiahopeaa maastopyöräilyssä vuoden 2000 kesäolympialaisissa Sydneyssä. Lisäksi hän on voittanut 4 mitalia maastopyöräilyn maailmanmestaruuskilpailuissa.


title: Filip Meirhaeghe

text: 9. heinäkuuta 2004, Ateenan olympialaisten alla, Meirhaeghe myönsi käyttäneensä EPO-hormonia. Hän antoi positiivisen dopingnäytteen maailmancupin osakilpailussa Mont Saint Annessa, Kanadassa ja toisin kuin useimmat pyöräilijät, hän ei kiistänyt näytteen oikeellisuutta. Lehdistötilaisuudessa hän myönsi käyttäneensä EPOa, koska halusi voittaa kultaa olympialaisissa. Samalla hän ilmoitti lopettavaansa uransa. Meirhaeghe kirjoitti omaelämäkerrallisen kirjan "Positief", jossa hän kuvaa elämäänsä urheilijana ja dopingin käyttöön johtaneita syitä.


title: Filip Meirhaeghe

text: Meirhaeghe sai kilpailukiellon, joka päättyi 14. tammikuuta 2006. 1. tammikuuta 2006 hän ilmoitti jatkavansa kilpailemista ja allekirjoitti kolmivuotisen sopimuksen maantiepyöräilytalli Landbouwkrediet-Colnagon kanssa ja Versluys-Landbouwkrediet-Sportstech -tallin kanssa maastopyöräilyssä. Hän lopetti uransa 2009. Viimeisinä kilpailuvuosinaan hän ajoi Specializedin valmistamalla pyörällä.


title: Aivojen valtimokehä

text: Aivojen valtimokehä eli Willisin valtimokehä () muodostuu aivojen alapuolelle ja se tuo hapekasta verta aivoille. Aivojen valtimokehän muodostavat yhteisestä päänvaltimosta haarautuva sisempi päänvaltimo ja nikamavaltimosta haarautuva kallonpohjavaltimo. Aivojen valtimokehän monihaarainen rakenne varmistaa aivojen verensaannin, koska vaikka jokin verisuonista tukkeutuisikin, veri pystyy kulkemaan aivoille muita verisuonia pitkin.


title: Tiiki

text: Tiiki ("Philesturnus carunculatus") on Uudessa-Seelannissa esiintyvä 25 sentin pituinen varpuslintu. Tiiki lentää vain lyhyitä matkoja kerrallaan ja on paikkalintu. Tiikin tunnistaa helpoiten selän ruskeasta laikusta.


title: Tiiki

text: Tiiki syö pääasiassa hyönteisiä, hedelmiä ja mettä.


title: Tiiki

text: Tiiki tekee kuppimaisen pesän pensaaseen tai puunkoloon.


title: Bringing It All Back Home

text: Bringing It All Back Home on maaliskuussa 1965 julkaistu Bob Dylanin viides studioalbumi. Albumi on jaettu akustiseen ja elektroniseen puoleen. Alkuperäisen LP-levyn A-puolella soitetaan rock and rollia sähkökitaroilla, kun taas B-puolella on rauhallisia, akustisia kappaleita.


title: Bringing It All Back Home

text: Albumin on sanottu synnyttäneen folkrockin. Sitä on myös luonnehdittu yhdeksi Dylanin uran parhaista albumeista.


title: Bringing It All Back Home

text: Albumi nousi 6. sijalle Billboardin popalbumilistalla ollen Dylanin ensimmäinen albumi kymmenen parhaan joukossa. Vielä suurempi menestys albumi oli Britanniassa, jossa se nousi listaykköseksi. Lisäksi singlestä ”Subterranean Homesick Blues” tuli Dylanin ensimmäinen single, joka pääsi listoille Yhdysvalloissa. Se sijoittui 39. sijalle.


title: Bringing It All Back Home

text: Kaikki kappaleet säveltänyt ja sanoittanut Bob Dylan.


title: Bringing It All Back Home

text:
A-puoli
B-puoli


title: GRECO

text: Group of States against Corruption, GRECO on Euroopan neuvoston korruptionvastainen toimielin. Grecoon kuuluu 44 maata, muun muassa Yhdysvallat, Venäjä ja Suomi. Suomi on yksi vuonna 1999 perustetun järjestön 17 alkuperäisjäsenestä.


title: Talvimerenkulku

text: Talvimerenkulku on pohjoisilla, jäätyvillä merialueilla harjoitettavaa merenkulkua.


title: Talvimerenkulku

text: Suomen kaikki satamat jäätyvät useimpina talvina. Vuodesta 1973 on ollut voimassa päätös, että 50 satamasta on talvisin auki 23. Pohjanlahdella reitti pidetään auki jäänmurtajilla yhteistyössä Ruotsin kanssa, samoin yhteistyötä harjoitetaan muilla merialueilla. Suomessa on yhdeksän jäänmurtajaa, joista uusimmat on monitoimimurtajia ja siten käytössä ympäri vuoden.


title: Talvimerenkulku

text: Aluksilla on oltava jääluokitus, jotta ne saavat purjehtia Suomeen. Parhaan jääluokituksen, 1A- tai 1A Super -luokkien, alukset eivät juuri tarvitse avustusta, heikompia avustetaan jäänmurtajilla tai hinaajilla. Suomen merialueilla talvimerenkulun avustamisesta vastaa Liikennevirasto.


title: Radiodread

text: Radiodread on Easy Star All-Starsin albumi, joka julkaistiin vuonna 2006. Easy Star All-Stars koostuu monista eri reggae- ja ska-artisteista. Yhtye on julkaissut aikaisemmin yhden albumin "Dub Side of the Moon", joka on reggae-versio Pink Floydin "The Dark Side of the Moonista". "Radiodread" on taas uusi versio Radioheadin "OK Computerista", ja siinä on versio kaikista albumin kappaleista.


title: Radiodread

text: Kappaleet ovat samat kuin "OK Computerissa", eikä kappaleita ole muutettu, paitsi kappaleita "Fitter Happier" ja "Paranoid Android", joissa sanat ovat samat, mutta ne on lausuttu erityyliin (esimerkiksi "God loves his children" on muutettu muotoon "Jah loves his children".)


title: Radiodread

text: Kappaleet ovat samat kuin "OK Computerissa", mutta mukana on kaksi bonusraitaa:


title: Wilhelm von Leeb

text: Wilhelm Ritter von Leeb (5. syyskuuta 1876 Landsberg am Lech – 29. huhtikuuta 1956 Füssen) oli saksalainen toisessa maailmansodassa palvellut sotamarsalkka.


title: Wilhelm von Leeb

text: Wilhelm Leeb syntyi Lechissä, Baijerissa. Hän liittyi Baijerin armeijaan 1895 ja kohosi upseeriksi. Aluksi hän toimi tykistössä, myöhemmin hän palveli Kiinassa Boksarikapinan aikoihin. Vuodest 1907–1909 hän toimi Baijerin sotilasakademiassa ja sen jälkeen vuoteen 1911 asti hän oli Saksan armeijan pääesikunnassa. Kapteeniksi ylentämisen jälkeen hän oli tykistöpatterin komentajana Baijerin 10. kenttätykistörykmentissä.


title: Wilhelm von Leeb

text: Ensimmäisen maailmansodan syttymisen aikaan Leeb palveli 1. baijerilaisen armeijakunnan esikunnassa. Sotaan hän osallistui 11. baijerilaisen jalkaväkidivisioonan riveissä. Majuriksi ylentämisen myötä hän sai siirron itärintamalle kesällä 1916. Seuraavana vuonna hänet komennettiin Baijerin kruununprinssi Rupprechtin esikuntaan. Samana vuonna hänet myös ylennettiin Max Josephin ritarikuntaan ja hänen nimeensä lisättiin ”Ritter von” (saksan Ritter tarkoittaa ritaria).


title: Wilhelm von Leeb

text: Sodan jälkeen von Leeb jäi palvelemaan Reichswehriin, rajoitettuun 100 000 miehen armeijaan jonka sallittu aseistus ja koko oli tarkkaan määritelty Versailles’n rauhansopimuksessa. Vuonna 1923 hän otti osaa oluttupavallankaappauksen kukistamiseen. Tämän jälkeen hänestä tuli 7. sotilaspiirin ("VII. Wehrkreis") komentaja. Sotilasarvoltaan von Leeb oli tuolloin kenraaliluutnantti.


title: Wilhelm von Leeb

text: Adolf Hitler suhtautui von Leebin nihkeästi tämän fasisminvastaisuuden ja uskonnollisuuden vuoksi ja siirsi hänet eläkkeelle 1938 samalla korottaen hänet kenraalieverstiksi. Saman vuoden heinäkuussa von Leeb kuitenkin palautettiin palvelukseen ja hänestä tehtiin 12. armeijan komentaja. Tässä tehtävässä von Leeb myös osallistui Sudeettimaan miehitykseen. Tämän jälkeen hän eläköityi uudelleen.


title: Wilhelm von Leeb

text: Kesällä 1939 von Leeb kutsuttiin jälleen palvelukseen jolloin hänestä tuli armeijaryhmä C:n komentaja. Ranskan valtauksen aikaan hänen joukkonsa murtautuivat Maginot-linjan lävitse. Roolistaan Ranskasta saavutetussa voitossa von Leeb sai ylennyksen sotamarsalkaksi heinäkuussa 1940 ja hän sai rautaristin ritariristin.


title: Wilhelm von Leeb

text: Voittonsa myötä von Leeb saavutti myös Hitlerin luottamuksen ja hänestä tehtiin pohjoisen armeijaryhmän komentaja Saksan suunniteltua Neuvostoliiton valtausta varten. Hänelle annettiin tehtäväksi tuhota puna-armeijan joukot Baltian alueella ja vallata Neuvostoliiton Itämeren laivastotukikohdat. Kun operaatio Barbarossa alkoi 22. kesäkuuta 1941 von Leebin joukot saavuttivat sarjan suuria voittoja ja syyskuun loppuun mennessä hänen armeijansa oli edennyt 900 kilometriä Neuvostoliiton maa-alueelle ja piirittänyt Leningradin. Kaupungin valtaaminen ei kuitenkaan onnistunut, vaan piiritys pitkittyi kolmevuotiseksi.


title: Wilhelm von Leeb

text: Loka-joulukuussa 1941 pohjoisen armeijaryhmän joukot epäonnistuivat valtaamaan Tihvinän ja kärsivät ensimmäisen merkittävän tappion Puna-armeijalle. Puna-armeijasta helposti saavutettujen voittojen rohkaisemana von Leeb toivoi voivansa suurilla joukkojen keskityksillä tuhota Tihvinän puolustuksen ja näin tuhota Leningradin puolustuksen. Neuvostoliittolaisen Olhavan rintaman joukot taistelivat kuitenkin huomattavasti menestyksekkäämmin kuin sodan alussa. Tappio aiheutti sen, että saksalaiset joutuivat sitomaan alueelle suuren määrän joukkojaan mikä heikensi – kenties ratkaisevasti – keskisen armeijaryhmän hyökkäystä kohti Moskovaa. Yli 30 prosenttia Wehrmachtin joukoista oli juuttunut Pripetin soille sodan kriittisimmillä hetkillä. Saksalaiset menettivät noin 45 000 miestä.


title: Wilhelm von Leeb

text:
Epäonnistuminen Leningradin valtauksessa herätti uudelleen Hitlerin epäluulot von Leebiä kohtaan. Hitler syytti von Leebin tuhonneen hänen suunnitelmansa Leningradin nopeasta valtauksesta ja piti tätä hermostuneena, seniilinä katolisena joka rukoili mieluummin kuin taisteli. Erimielisyyksiensä ja von Leebin kärsimän tappion vuoksi von Leeb erosi palveluksesta. Kenraalieversti Georg von Küchler otti Pohjoisen armeijaryhmän komennon eikä von Leebiä enää kutsuttu palvelukseen.
Von Leebin suhtautuminen natseihin oli melko kaksijakoinen. Vaikka hän suhtautui avoimen halveksivasti Hitleriin ja tämän mielistelijöihin, kun Hitler tarjosi von Leebille hänen 65. syntymäpäivänään 250 000 Reichsmarkin lahjaa, von Leeb otti ne vastaan. Hän myös hyväksyi vuonna 1944 itsensä käytön saksalaisessa propagandassa. Kun heinäkuun 20. päivän salaliitto epäonnistui, Leeb lähetti Hitlerille kirjeen, jossa vakuutteli uskollisuuttaan diktaattorille.


title: Wilhelm von Leeb

text: Sodan loputtua yhdysvaltalaiset tutkivat hänen menneisyytensä sotaoikeudenkäynnissä. Hänet tuomittiin kolmen vuoden vankeuteen mutta koska hän oli jo ollut tätä pidemmän ajan vangittuna, hänet vapautettiin oikeudenkäynnin jälkeen. Lopun elämäänsä von Leeb vietti hiljaiseloa perheensä kanssa kuolemaansa asti Füssenissä 1956.


title: Jacques Marinelli

text: Jacques Marinelli (s. 15. joulukuuta 1925) on ranskalainen maantiepyöräilijä. Hän piti vuoden 1949 Ranskan ympäriajossa Maillot jaunea kuuden päivän ajan ja sijoittui lopulta kokonaiskilpailun kolmanneksi. Edelle ylsivät italialaiset Fausto Coppi ja Gino Bartali.


title: Jacques Marinelli

text: Marinellin muihin saavutuksiin lukeutuu Dauphiné Libérén kuudennen ja seitsemännen etapin voitot vuodelta 1950. Kilpauransa jälkeen hän toimi Melunin pormestarina.


title: Geert Wilders

text: Geert Wilders (s. 6. syyskuuta 1963 Venlo) on alankomaalainen poliitikko. Vuonna 1998 hänet valittiin Alankomaiden parlamentin alahuoneen jäseneksi Vapauden ja demokratian kansanpuolueen listalta. Vuodesta 2006 lähtien hän on johtanut perustamaansa Vapauspuoluetta. Wilders tunnetaan maahanmuuton rajoittamisen kannattajana ja islamin vastustajana.


title: Geert Wilders

text: Geert Wilders syntyi 6. syyskuuta 1963 Venlossa, Alankomaissa keskiluokkaiseen katoliseen perheeseen. Hän kasvoi Kaakkois-Alankomaissa, kävi koulunsa Venlossa ja opiskeli lakia avoimessa yliopistossa. Vuosina 1981–1983 hän asui Israelissa ja matkusteli Lähi-idässä. Palattuaan Alankomaihin Wilders työskenteli sairausvakuutusalalla.


title: Geert Wilders

text: Wilders siirtyi politiikkaan ja ryhtyi kirjoittamaan puheita oikeistoliberaalille Vapauden ja demokratian kansanpuolueelle (VVD). Hänet valittiin vuonna 1997 Utrechtin kaupunginvaltuustoon VVD:n listalta, ja vuonna 1998 hänet valittiin puolueen listalta Alankomaiden parlamenttiin. Wilders alkoi kampanjoida parlamentissa islamia vastaan, jota hän piti ”fasistisena ideologiana”, ja hän vaati rajoituksia muslimien maahantuloon. Kun Alankomaissa murhattiin 2000-luvun alussa kaksi islam-kriitikkoa, populistijohtaja Pim Fortuyn ja elokuvaohjaaja Theo van Gogh, Wildersistä tuli maan islamvastaisuuden johtohahmo.


title: Geert Wilders

text: Wilders kampanjoi vuonna 2005 sen puolesta, että Alankomaat torjuisivat Euroopan perustuslain, joka hänen mukaansa rajoitti kansallista itsemääräämisoikeutta.


title: Geert Wilders

text: Wilders jätti VVD:n vuonna 2004 osittain siksi, koska puolue kannatti Turkin liittymistä Euroopan unioniin. Vuonna 2006 Wilders perusti Vapauspuolueen (PVV). Se voitti yhdeksän paikkaa maan parlamenttiin. Wilders jatkoi islaminvastaista kampanjointiaan. Hän ehdotti vuonna 2007, että Koraani kiellettäisiin Alankomaissa. Wilders on verrannut Koraania Adolf Hitlerin kirjaan "Taisteluni", koska se yllyttää surmaamaan epäuskoiset. Wildersin mukaan 5–15 prosenttia Alankomaiden muslimeista kannattaa radikaalia islamia, ja hän varoitti vuonna 2006 hollantilaisia liiasta suvaitsevaisuudesta.


title: Geert Wilders

text: Alankomaiden poliittiset toimittajat äänestivät Wildersin vuonna 2007 vuoden poliitikoksi.


title: Geert Wilders

text: Vuonna 2008 Wilders julkaisi Internetissä tekemänsä lyhytelokuvan "Fitna", joka yhdistää Koraanin islamistiseen terrorismiin.


title: Geert Wilders

text: Wilders lähti "Fitnan" jälkeen puhujakiertueelle. Häntä ei aluksi päästetty Britanniaan levottomuuksien pelossa, mutta kielto kumottiin myöhemmin. Wildersiä vastaan nostettiin tammikuussa 2009 oikeusjuttu vihan lietsonnasta muslimeja kohtaan, mutta hänet vapautettiin syytteistä vuonna 2011.


title: Geert Wilders

text: Wildersin vapauspuolueen kannatus jatkoi kasvamistaan. Puolue sai vuoden 2009 Europarlamenttivaaleissa 16,9 prosenttia äänistä ja neljä paikkaa. Vuoden 2010 Alankomaiden parlamenttivaaleissa se sai 15 paikkaa. Wilders alkoi arvostella maan vähemmistöhallitusta ja veti siltä lopulta tukensa, minkä seurauksena hallitus kaatui ja maassa järjestettiin uudet vaalit. Syyskuussa 2012 pidetyissä vaaleissa Wildersin PVV menetti yhdeksän paikkaa.


title: Geert Wilders

text: Wilders ilmoitti marraskuussa 2013 liittoutuneensa Ranskan Kansallisen rintaman johtajan Marine Le Penin kanssa. He perustivat Euroopan unioniin yhteisen blokin nimeltä Euroopan vapausliitto, jonka tarkoitus oli pyrkiä purkamaan EU:n byrokratiaa ja maahanmuuttomääräyksiä. Toukokuun 2014 Eurovaaleissa Wildersin puolue ei kuitenkaan menestynyt yhtä hyvin kuten Le Penin puolue Ranskassa.


title: Geert Wilders

text: Wilders haastettiin jälleen oikeuteen vihapuheesta syytettynä vuonna 2016. Hän oli luvannut vuonna 2014, että marokkolaisia päästettäisiin maahan entistä vähemmän, sekä yllyttänyt kannattajiaan huutamaan, että nämä haluavat maahan vähemmän marokkolaisia. Wilders piti syytteitä poliittisina. Hänet tuomittiin syrjintään yllyttämisestä ja ryhmän loukkaamisesta, mutta vapautettiin syytteistä vihaan yllyttämisestä. Wildersille ei määrätty rangaistusta, koska oikeus katsoi tuomion olevan riittävä rangaistus.


title: Geert Wilders

text: Wildersin vaimo on unkarilainen, jonka hän tapasi Unkarin lähetystössä Haagissa. Wildersin elämäkerran kirjoittanut politiikan tutkija Meindert Fennama kertoo, että Wilders on hyväntahtoinen, terävä-älyinen ja tuntee faktat, myös silloin kun valehtelee.


title: Geert Wilders

text: Islaminvastaisten puheidensa johdosta Wildersiä kohtaan on esitetty useita tappouhkauksia. Hänellä on nykyisin jatkuvasti henkivartijoita mukanaan, ja hänen kodissaan on tarkat turvajärjestelyt. Vuonna 2004 Theo van Goghin murhannut hollantilaismarokkolainen rikollisliiga yritti murhata myös Wildersin. Vuonna 2017 Wilders joutui keskeyttämään vaalikampanjansa, kun henkivartijoihin kuulunut turvallisuuspoliisin mies otettiin kiinni epäiltynä tietojen vuotamisesta hollantilaismarokkolaiselle rikollisliigalle. Politiikan tutkija Fennaman mukaan Wilders elää luotiliiveissä eikä koskaan voi mennä esimerkiksi ravintolaan.


title: Suomen Työväen Säästöpankki

text: Suomen Työväen Säästöpankki (STS) muodostui viiden alueellisen työväen säästöpankin yhdistyessä. Valtakunnallisen pankin toiminta alkoi vuoden 1971 alussa. Yhdistyneen pankin henkilökunta 1970 koostui 627 henkilöstä. Vuonna 1990 Suomen Työväen Säästöpankista tuli liikepankki, STS-Pankki Oy, joka yhdistettiin 1992 Kansallis-Osake-Pankkiin.


title: Suomen Työväen Säästöpankki

text: Suomen Työväen Säästöpankin edeltäjä perustettiin Helsingissä. "Työväen Säästöpankki Helsingissä" aloitti toimintansa Helsingissä 16. tammikuuta 1909 kello 19.00. Pankin tausta oli työväenliikkeessä. Pankin perustamiseen vaikutti työväenliikkeen yhdistysten ja yritysten vaikeus saada lainaa porvarillisten piirien hallitsemista pankeista.


title: Suomen Työväen Säästöpankki

text: Vuonna 1919 pankin nimeksi muutettiin "Helsingin Työväen Säästöpankki" (HTS).


title: Suomen Työväen Säästöpankki

text: Helsingin Työväen Säästöpankin ja muiden työväensäästöpankkien yhdistämisestä neuvoteltiin ensimmäistä kertaa 1920, ja suunnitelmat yhdistymisen toteuttamiseksi oli laadittu ensimmäistä kertaa 1924. Yhdistyminen ei kuitenkaan tuolloin toteutunut.


title: Suomen Työväen Säästöpankki

text: Vuonna 1970 Hämeen, Kymenlaakson, Lappeenrannan ja Oulun työväen säästöpankit yhdistyivät Helsingin Työväen Säästöpankkiin. Fuusiossa syntynyt Suomen Työväen Säästöpankki aloitti 1. tammikuuta 1971. HTS oli yhdistyneistä pankeista selvästi suurin. Yhdistyneestä pankista tuli Suomen suurin säästöpankki. Fuusion ulkopuolelle jäi ainoana työväen säästöpankkina Turun Työväen Säästöpankki. Suomen Työväen Säästöpankki oli nyt ainoa valtakunnallisesti toiminut säästöpankki.


title: Suomen Työväen Säästöpankki

text: STS kärsi 1980-luvun mittaan kannattavuus- ja maksuvalmiusongelmista. Kustannukset olivat korkeat. Pankki oli laajentanut konttoriverkostoaan uusille paikkakunnille, mutta lähes kolmannes toimipaikoista tuotti tappiota 1985. Henkilöstöä oli liikaa. Lisäpääoman hankkiminen oli säästöpankkimuodosta johtuen vaikeaa.


title: Suomen Työväen Säästöpankki

text: Työväenliike koettiin STS:n piirissä säästöpankkiliikettä läheisemmäksi. Vuoden 1982 asiakastutkimuksen mukaan yli puolet asiakkaista oli työläisiä ja käynyt vain kansakoulun. Kerrostaloissa ja vuokralla asuvia oli paljon enemmän kuin koko väestössä. Varsinainen köyhien pankki STS ei kuitenkaan ollut. Pankin markkinaosuus ei silti ollut korkea; esimerkiksi SAK:n jäsenistä vain joka kymmenes kuului STS:n asiakaskuntaan 1970-luvun lopulla. Jopa porvarilliset SYP ja KOP saivat palkkatyöläisistä enemmän asiakkaita kuin STS, joka kuitenkin oli työväenliikkeen hallitsemista pankeista ylivoimaisesti suurin. 1980-luvulla pankki kohdensi kampanjoitaan mm. seuraaviin kohderyhmiin: palkansaajat, ”ay-aktivistit” ja ammattiliittojen jäsenet. Pankki perusti myös "Future Club" -nimisen lasten kerhon 1985. Henkilöasiakkaiden lisäksi yritettiin lisätä yritysten luototusta.


title: Suomen Työväen Säästöpankki

text: 1980-luvun loppupuolella STS halusi mukautua kasinotalouteen mutta pitää kiinni työväenpankin julkikuvastaan. Pankki pyrki muuntautumaan säästöpankista enemmän liikepankiksi. Pankki lisäsi yritysrahoitusta, mikä herätti kritiikkiä vasemmistolaisesta aatemaailmasta luopumisesta. Tätä puolusteltiin sillä, että kapitalistisen liiketoiminnan rahoittamisesta saadut tuotot tulivat perinnäisen asiakaskunnan hyväksi.


title: Suomen Työväen Säästöpankki

text: Sijoittaminen sai suosiota 1980-luvun lopulla. STS:n vastaus oli STS-Invest-sijoitusyhtiön perustaminen 1987. STS-Investiä mainostettiin piensijoittajille ja aloitteleville osakesäästäjille. STS-Invest listautui pörssiin ensimmäisenä työväenliikkeen yrityksenä joulukuussa 1987. Pankki perusti myös sijoitusrahaston nimellä "STS-Sijoittaja". Rahasto aloitti toimintansa alkuvuonna 1988. Samana vuonna STS avasi Hakaniemen pääkonttoriinsa ”pikapörssin”, jossa asiakas voi ostaa ja myydä pörssiosakkeita käteisellä. Pikapörssin asiakkaissa painottuivat nuoret miehet.


title: Suomen Työväen Säästöpankki

text: Suomen Työväen Säästöpankki panosti tietotekniikkaan. Syksyllä 1985 pankilla oli 163 pankkiautomaattia eli ”pikapankkia”. Se oli yli 10 % Suomen kaikista pankkiautomaateista, vaikka STS:n markkinaosuus oli vain 3 %. Samana vuonna STS:n automaatit liitettiin yhteiskäyttöön: STS:n asiakkaat saattoivat käyttää toisten pankkien automaatteja ja päinvastoin. Automaatin käyttöön tarvittavia kortteja eli STS:n ”pankkiavaimia” oli yli 100 000 vuonna 1986.


title: Suomen Työväen Säästöpankki

text: Pankki lisäsi luotonantoaan 1980-luvun lopulla voimakkaasti. STS työnsi rahaa kotitalouksille ja yrityksille. Lainojen määrä ylitti talletukset. Luottotappioiden vaara lisääntyi. Luotonannon kasvu lisäsi riskiä, koska omaa pääomaa ei kyetty lisäämään yhtä nopeasti. Myös henkilöriskejä oli, sillä esimiehiksi oli valittu politiikassa ansioituneita henkilöitä, jotka eivät välttämättä soveltuneet yritysjohtajiksi.


title: Suomen Työväen Säästöpankki

text: Suomen Työväen Säästöpankin korkeinta valtaa käyttivät teoriassa tallettajien valitsemat isännät, jotka päättivät toimeenpanevien elinten kokoonpanosta. Todelliset ratkaisut tehtiin kuitenkin muualla. Tallettajille kuulunut valta oli siirtynyt ”hitaasti ja huomaamatta” puolueille 1980-luvun alkuun mennessä. Valinnat sovittiin puolueiden kesken; ehdokaslistoja oli vain yksi, vasemmistopuolueiden yhteinen ehdokaslista. Aiemmin kolme työväenpuoluetta oli sopinut keskenään STS:n hallinnosta, mutta 1987 taistolaisten Deva tahtoi mukaan vallanjakoon. Sovittiin, että SDP:n osuudeksi tuli 2/3 paikoista, SKP:n ja SKDL:n osuudeksi 3/12, ja Deva sai 1/12.


title: Suomen Työväen Säästöpankki

text: Suomen Työväen Säästöpankista tuli "STS-Pankki Oy", kun pankki muutettiin säästöpankista liikepankiksi vuoden 1990 alusta. Koska ennestään voimassa oleva laki ei kuitenkaan tällaista yritysmuodon muuttamista mahdollistanut, säädettiin tuolloin erityinen pelkästään Suomen Työväen Säästöpankkia koskenut laki, jonka mukaan se voitiin muuttaa liikepankiksi. Muutoksen yhteydessä STS erosi säästöpankkiryhmästä.


title: Suomen Työväen Säästöpankki

text: Liikepankiksi muuttamisen taustalla olivat lisäpääoman tarve ja kilpailukyvyn varmistaminen. Lainsäädäntö rajoitti säästöpankkien toimintaa: tietyt liikepankkien keinot olivat säästöpankeilta kiellettyjä. Pankki tarvitsi vakavaraisuutensa turvaamiseksi lisää omaa pääomaa, koska STS oli ”voimakkaasti laajentunut ja liikepankkimaistunut”. Vakavaraisuusvaatimus oli muutenkin kohoamassa. Liikepankkimuotoa tarvittaisiin myös ulkomailla toimimiseen. Ajatuksena oli myös, että puolueiden toimintaa olisi rahoitettu pankin tuotoilla.


title: Suomen Työväen Säästöpankki

text: Liikepankiksi muuttuminen herätti kritiikkiä. Pelättiin työväenpankin muuttumista porvaripankiksi. Taistolaiset eli vähemmistökommunistit eivät hyväksyneet liikepankiksi muuttumista. Liikepankkimuodon väitettiin myös olevan harhautumista ”pörssikeinottelijoiden tielle”.


title: Suomen Työväen Säästöpankki

text: Uuden yhtiön osakkaiksi tuli vasemmistopuolueiden hallinnoimia säätiöitä, ennen muuta STS-Säätiö, "Työväen Opintorahasto" ja "Oulun säästöopintorahasto". Säätiön, rahastojen ja STS-pankin hallintoneuvoston paikat jaettiin voimasuhdesopimuksella: SDP:n osuus oli 2/3 paikoista, kansandemokraattien 3/12 ja Deva piti 1/12. Keinottelijoiden ja nurkanvaltaajien varalta oli varmistettu, että määräysvalta säilyisi työväenliikkeellä. Taloustoimittajien tulkintojen mukaan SDP kaappasi STS-pankin omaisuuden säästäjiltä itselleen. Yhteisömuodon vaihtuessa päätösvalta oli viety työväenpankin tallettajilta vastikkeetta. Esko Seppäsen mukaan myös vasemmistoliitto pääsi hallitsemaan kaapattua varallisuutta. Oikeusministeriö ja Suomen Pankki ovat aikanaan huomauttaneetkin muutoksen perustuslaillisuuden kyseenalaisuudesta.


title: Suomen Työväen Säästöpankki

text: STS-pankin A-osakkeet listattiin Helsingin pörssiin keväällä 1991. Listausta edelsi tarjous, jossa sijoitusyhtiö "STS-Investin" pörssinoteeratut B-osakkeet sai vaihtaa STS-pankin A-osakkeisiin. STS-Invest vedettiin pois pörssistä. Sen talous tosin oli kunnossa, mutta sen osakekurssi oli matala eikä osakkeella ei enää juuri käyty kauppaa.


title: Suomen Työväen Säästöpankki

text: Toukokuussa 1991 STS-aloitti ilmaisen "city line" -palvelun. Palvelussa asiakas voi hoitaa pankkiasiansa puhelimitse tai tietokoneen avulla. Vuoden päästä palvelun käyttäjiä oli 2 200. Samaan aikaan perustettu "STS-suora" hankki yleisöltä talletuksia puhelimitse.


title: Suomen Työväen Säästöpankki

text: STS-pankki ajautui vaikeuksiin 1990-luvun alun laman ja pankkikriisin myötä. Pankkia uhkasi konkurssi.


title: Suomen Työväen Säästöpankki

text: STS-pankki oli ollut voitollinen vuoteen 1990 asti. Vuosi 1991 osoittautui kuitenkin pahasti tappiolliseksi. Tappio syveni alkuvuonna 1992. Heikkeneminen johtui luottotappioiden kasvusta ja korkokatteen heikkenemisestä. Puolet korkotuloista jäi saamatta järjestämättömien ja nollakorkoisten luottojen vuoksi. Syiksi pankki esitti laman, korkean reaalikoron ja työttömyyden. Kesällä 1992 tilanne heikkeni. Pankki yritti karsia kuluja: se sulki konttoreitaan, luopui useista toiminnoistaan ja aikoi irtisanoa neljänneksen henkilöstöstään vielä 1992. Konttoreita jäi jäljelle 77. Luottotappioiden kasvua ei kuitenkaan saatu pysähtymään. Työväenpankin asiakasrakenne oli ongelmallinen: asiakkaat olivat pääosin laman koettelemaa teollisuustyöväkeä ja rakennusalan pienyrityksiä. Vuodelle 1993 arvioidun tappion tiedettiin painavan STS-pankin vakavaraisuusrajan alle.


title: Suomen Työväen Säästöpankki

text: Loppusyksystä 1992 STS-pankki oli kuilun partaalla. 1,4 miljardiin markkaan kohonnut luottotappioriski uhkasi pankin olemassaoloa. Pankki olisi tarvinnut satoja miljoonia valtion tukea, joka olisi merkinnyt pankin itsenäisyyden menetystä. Vaihtoehdoiksi jäivät pankin konkurssi tai myynti. Ostajaksi tarjoutui KOP. Pankki ei olisi KOP:lle täysin arvoton, sillä se oli säilyttänyt tallettajakuntansa, noin puoli miljoonaa asiakasta. Myynti nähtiin STS:n puolella konkurssia paremmaksi vaihtoehdoksi, koska siten STS:n debentuureihin sijoittaneet, mm. ammattiliitot, säästyisivät suurilta tappioilta.


title: Suomen Työväen Säästöpankki

text: STS-Pankin pääomistaja STS-Säätiö myi omistamansa osakkeet Kansallis-Osake-Pankille vuoden 1992 lopulla 75 miljoonalla markalla. Koko kauppahinnalla ostettiin KOP:n osakkeita. Muut STS:n osakkaat, mukaan lukien Työväen Opintorahasto, saivat 65 miljoonaa markkaa. KOP otti STS:n konttorit haltuunsa joulukuussa 1992 ja lopetti pankin itsenäisen toiminnan. STS:n riskisaatavia KOP ei kuitenkaan halunnut.


title: Suomen Työväen Säästöpankki

text: STS-Pankki muutettiin roskapankiksi ja sen nimeksi vaihdettiin "Siltapankki Oy" vuonna 1993. Se jäi selvittelemään noin 3,4 miljardin markan ongelmasaatavia. Roskapankin tehtävä oli hoitamattomien luottojen vakuuksien realisointi. STS-Pankin tuhosta koitui veronmaksajille Esko Seppäsen mukaan huomattava lasku, arviolta 2 miljardia markkaa. Talletusasiakkaat eivät menettäneet varojaan, sillä valtio turvasi talletukset täysimääräisesti.


title: Suomen Työväen Säästöpankki

text: KOP:lle STS-kauppa osoittautui kannattavaksi, sillä se sai edullisesti markkinaosuutta ja talletusasiakkaita. KOP:n pääjohtaja Pertti Voutilainen totesi jälkikäteen, että STS-kauppa oli sille "plusmerkkinen bisnes".


title: Suomen Työväen Säästöpankki

text: STS-pankin romahtamisen syyksi on jälkikäteen nähty se, että pankki epäonnistui yritysrahoituksessa täydellisesti. Se aiheutti pankin kohtalokkaat tappiot. Säästöpankkipalveluiden tarjoaminen työväestölle ei myöskään kannattanut riittävästi. Konttoriverkoston laajentaminen liian pienille paikkakunnille oli käynyt kalliiksi, kun ”yritettiin tarjota työväenaatetta valkoisen Suomen alueella”. Kalliista investoinneista tietotekniikkaan ei saatu täyttä hyötyä, kun henkilökuntaa ei voitu työväenliikkeen yrityksessä vähentää eikä siirtää paikasta toiseen. Pankkia yritettiin päivittää muuttamalla se liikepankiksi, mutta se ei estänyt sitä ajautumista umpikujaan, sillä sen toimintaympäristö muuttui äärimmäisen vaativaksi.


title: Suomen Työväen Säästöpankki

text: STS-pankin loppuvaiheen toiminnasta seurasi oikeudenkäyntejä, joista tunnetuin on Sundqvist-jupakka.


title: Työväen säästöpankki

text: Työväen säästöpankki tarkoittaa Suomessa 1900-luvulla toimineita säästöpankkeja, joiden toiminnan taustalla olivat työväenliikkeen periaatteet ja tavoitteet.


title: Työväen säästöpankki

text: Työväen säästöpankkeja perustettiin 1900-luvun alussa eri puolille Suomea. Niiden kesken vallitsi läheinen yhteys heti alusta lähtien. Pankkien yhdistymisestä keskusteltiin vuosikymmenten ajan useaan otteeseen. Kun automaattinen tietojenkäsittely tarjosi mahdollisuuden toimintojen yhdistämiseen, yhtä lukuun ottamatta kaikki työväen säästöpankit liittyivät yhteen Suomen Työväen Säästöpankiksi 1971. Työväen säästöpankit lakkasivat toimintansa itsenäisinä pankkeina 1992 pankkikriisin aikaan.


title: Työväen säästöpankki

text: Työväen säästöpankit olivat toimintansa varhaisempina aikoina lähes yksinomaan työväestön ja sen järjestöjen rahalaitoksia. Helsingissä asiakaskunnassa oli aluksi erityisen paljon rakennustyöläisiä. Teollisuustyöväen ja sittemmin palvelualoilla toimivien osuus kasvoi ajan myötä. Myöhempinä aikoina, varsinkin 1960-luvulta lähtien, toimihenkilöiden osuus asiakkaista kasvoi. 1980-luvulla saattoi Suomen Työväen Säästöpankki todeta, että pankki oli leimallisesti työikäisten palkansaajien pankki. Suuri osa asiakaskunnasta oli ammatillisesti järjestäytynyttä työväestöä.


title: Työväen säästöpankki

text: Suomeen oli 1820-luvulta alkaen perustettu lukuisia säästöpankkeja. Näiden tarkoitus oli luoda mahdollisuus säästämiseen erityisesti työväestölle ja vähävaraisille. 1900-luvun alussa säästöpankkien asiakaskunnasta valtaosa olikin työväestöä, palveluskuntaa, torppareita ja maanviljelysväkeä.


title: Työväen säästöpankki

text: Työväen säästöpankkien perustaminen tuli ajankohtaiseksi 1900-luvun vaihteessa työväenliikkeen järjestäydyttyä ja radikalisoiduttua. Koettiin, ettei työväki voinut perustaa liikeyrityksiä kapitalistien rahoituksen varaan, koska nämä voisivat käyttää sitä aseenaan työväkeä vastaan. Poliittinen tilanne myös kärjistyi 1905 suurlakon jälkeen niin, etteivät työväenliikkeen järjestöt ja yritykset saaneet lainaa porvarillisten piirien hallinnassa olevista pankeista ainakaan samassa määrin kuin aikaisemmin. Kun säästöpankkien perustamisen syynä oli ollut säästämisen edistäminen, työväen säästöpankkien perustamisen lopullinen sysäys oli oman viiteryhmän lainansaantimahdollisuuksien parantaminen. Koska liikepankin perustamiseen vaadittu pääoma oli liian korkea, päädyttiin säästöpankkimuotoon, jossa pääomavaatimus oli vähäisempi.


title: Työväen säästöpankki

text: Seuraavassa on lueteltu Suomessa toimineet työväen säästöpankit perustamisvuoden mukaisessa järjestyksessä.


title: Työväen säästöpankki

text: Suomen ensimmäinen nimensä perusteella "työväen" säästöpankki perustettiin 1899 "Loimaan työväenyhdistyksen" esityksestä. Pankkia kuitenkin hallitsivat lähinnä talolliset ja virkamiehet. Nämä vierastivat radikalisoitunutta työväenliikettä niin paljon, että pankin nimeksi muutettiin "Loimaan Säästöpankki" vuonna 1907.


title: Työväen säästöpankki

text: "Työväen Säästöpankki Helsingissä" perustettiin vuonna 1909. Pankki muutti nimekseen "Helsingin Työväen Säästöpankki" (HTS) vuonna 1919. HTS muuttui Suomen Työväen Säästöpankiksi 1971 työväen säästöpankkien fuusiossa.


title: Työväen säästöpankki

text: "Kyminlaakson Työväen Säästöpankki" perustettiin 1909. Pankki muutti nimekseen "Kotkan Työväen Säästöpankki" vuonna 1946. Kahden vuoden kuluttua siihen yhdistyi "Viipurin Työväen Säästöpankki". Pankin nimeksi muutettiin "Kymenlaakson Työväen Säästöpankki" vuonna 1956. Se liittyi "Suomen Työväen Säästöpankkiin" 1971.


title: Työväen säästöpankki

text: Pankki perustettiin Viipurissa 1910. Koska pankin toimialue oli menetetty toisessa maailmansodassa, se liitettiin "Kotkan Työväen Säästöpankkiin" 1948.


title: Työväen säästöpankki

text: Pankki perustettiin 1911. Se kuitenkin joutui suoritustilaan toimittuaan vain kolme vuotta.


title: Työväen säästöpankki

text: Pankki perustettiin Kuopiossa 1912, mutta liitettiin joidenkin vuosien kuluttua "Kuopion Kaupungin Säästöpankkiin".


title: Työväen säästöpankki

text: "Etelä-Saimaan Työläisten Säästöpankki" perustettiin Lappeenrannassa 1912. Pankin nimeksi muutettiin "Lappeenrannan Työväen Säästöpankki" (LTSP) vuonna 1932. LTSP liittyi "Suomen Työväen Säästöpankkiin" 1971.


title: Työväen säästöpankki

text: Hämeen Työväen Säästöpankki (HTSP) perustettiin 1914. Pankin edeltäjä oli vuonna 1900 perustettu "Tampereen Työväenyhdistyksen" säästökassa. HTSP liittyi "Suomen Työväen Säästöpankkiin" 1971.


title: Työväen säästöpankki

text: "Työväen Säästöpankki Turussa" perustettiin 1914. Pankin nimeksi tuli "Turun Työväen Säästöpankki" (TTSP) vuonna 1946. Kun työväen säästöpankit yhdistyivät 1971 "Suomen Työväen Säästöpankiksi" (STS), jättäytyi TTSP ainoana sen ulkopuolelle.


title: Työväen säästöpankki

text: STS ja TTSP kilpailivat keskenään Turussa. STS avasi konttorin Turkuun. STS tarjosi 1985 yhteistyön tiivistämistä. TTSP piti kiinni itsenäisyydestään ja torjui tarjouksen. TTSP:n toimitusjohtaja muistutti, että pankeilla oli konttorit lähekkäin saman kadun varrella, mikä ei voinut olla merkki hyvästä yhteistoiminnasta. STS:n salattu tavoite oli pankkien yhdistäminen, vaikka pääjohtaja Ulf Sundqvist oli todennut etsivänsä liittolaista eikä kilpailijan nielaisemista. Yhdistäminen ei toteutunut, mutta STS ja TTSP pääsivät sopuun 1988 solmittuaan isot osake- ja kiinteistökaupat.


title: Työväen säästöpankki

text: TTSP:n nimeksi vaihdettiin "TYP" 1989. Tällä nimellä se ehti toimia vain lyhyen aikaa, sillä vuonna 1992 TYP liittyi Suomen Säästöpankkiin, joka kuitenkin joutui heti vaikeuksiin ja pilkottiin seuraavana vuonna.


title: Työväen säästöpankki

text: Oulun Työväen Säästöpankki (OTS) perustettiin 1932 jatkamaan "Oulun Työväenyhdistyksen Säästökassan" toimintaa. Säästökassa oli perustettu vuonna 1900. OTS liittyi "Suomen Työväen Säästöpankkiin" 1971.


title: Työväen säästöpankki

text: "Kuusankosken Kunnan Säästöpankki" perustettiin 1932. Nimeksi muutettiin "Kuusankosken Säästöpankki" 1942. Vaikka kyseessä ei ollutkaan työväen säästöpankki, "Suomen Työväen Säästöpankki" ehdotti sille fuusiota, sillä ""teollisuustyöväen intressit olivat selvästi Kuusankosken Säästöpankissa edustettuina"". Fuusio toteutui vuoden 1976 alusta.


title: Työväen säästöpankki

text: Suomen Työväen Säästöpankki syntyi 1971, kun Helsingin, Hämeen, Kymenlaakson, Lappeenrannan ja Oulun Työväen Säästöpankit yhdistyivät. Fuusion ulkopuolelle jäi ainoana työväen säästöpankkina "Turun Työväen Säästöpankki". Pankin muutettiin liikepankiksi ja sen nimeksi tuli "STS-Pankki Oy" vuonna 1989. Pankkikriisissä STS joutui KOP:n omistukseen. Pankin itsenäinen toiminta loppui 1992.


title: Ashikaga Yoshimitsu

text: Ashikaga Yoshimitsu (1358-1408) oli Ashikaga-shōgunaatin kolmas shōgun, joka hallitsi Japania vuosina 1368-1394. Hän rakennutti asuinsijansa Muromachin kaupunginosaan Kiotoon vuonna 1378, ja tämän mukaan koko aikakautta kutsutaan Muromachi-kaudeksi, ja Ashikaga-šogunaattia joskus Muromachi-shogunaatiksi.


title: Ashikaga Yoshimitsu

text: Ashikaga Yoshimitsu yhdisti eteläisen ja pohjoisen hovin vuonna 1392, mihin päättyi Nanboku-chō:n aikakausi. Hovien yhdistäminen lisäsi shogunin valtaa ja vähensi paikallisten daimioiden valtaa.


title: Ashikaga Yoshimitsu

text: Vuonna 1394 Yoshimitsu jäi eläkkeelle, ja hänen poikansa Yoshimochi nousi muodollisesti valtaan. Yoshimitsu jatkoi kuitenkin politiikan voimakkaana taustavaikuttajana.


title: Uinnin pitkän radan Euroopan-mestaruuskilpailut 1931

text: Uinnin pitkän radan Euroopan-mestaruuskilpailut järjestettiin vuonna 1931 kolmannen kerran. Kilpailut pidettiin Ranskan Pariisissa 23.–30. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt ja miesten vesipallo.


text: Isäntämaa


title: Reibor

text: Reibor on Reykjavik Interbank Offer Rate, joka tarkoittaa Islannin kruunun määräistä pankkienvälistä korkoa Islannissa.


title: Talonki

text: Talonki on talonkilehden kantalippu eli emälippu. Talonkilehti on paperiseen osakekirjaan tai obligaatioon liittyvä irrallinen kuponkiarkki. Talonkiin on painettu sama numero kuin osakekirjaankin.


title: Talonki

text: Osakekirjan talonkilehdellä on osinko- ja osakeantikuponkeja. Kupongit leikataan irti osinkoa nostettaessa tai osakeantiin osallistuttaessa. Kun kupongit on käytetty, talonki oikeuttaa saamaan uuden talonkilehden.


title: Talonki

text: Myös obligaation kuponkilehteen voi liittyä talonki. Obligaatiossa kupongit ovat korkolippuja, joita vastaan maksetaan obligaation korko kuponkiin merkityltä ajalta. Obligaation talonki oikeuttaa saamaan uuden kuponkilehden siinä tapauksessa, että korkokupongit on käytetty, mutta itse obligaatiota ei ole vielä lunastettu. Kupongit ovat voineet loppua siksi, että obligaation laina-aika ei välttämättä ole ennalta määrätty, vaan lunastushetki on voitu määrittää tapahtuvaksi arpomalla lunastettavien obligaatioiden numerot.


title: Talonki

text: Pörssiosakkeiden talongit ovat Suomessa jääneet historiaan. Noin vuodesta 1984 alkaen pörssiyhtiöt ottivat käyttöön yksiosaiset osakekirjat, joissa kupongit olivat samalla arkilla varsinaisen osakekirjan kanssa. Pörssiyhtiöt ovat myöhemmin kokonaan luopuneet paperisista osakekirjoista siirryttyään arvo-osuusjärjestelmään.


title: Pankkienväliset viitekorot

text: Pankkienväliset viitekorot ovat keino ohjata rahamarkkinoiden yleistä korkotasoa keskuspankin diskonttokorkojen sijaan. Keskuspankki osallistuu muiden pankkien kanssa viitekorkomarkkinoille lainaamalla pankeilta tai pankeille rahaa, jolloin keskuspankkirahan tarjonnan vahvistuessa rahapolitiikka kevenee. Jos keskuspankki lainaa rahaa pankeilta, keskuspankkirahan tarjonta heikkenee ja rahapolitiikka kiristyy.


title: Pankkienväliset viitekorot

text: Pankkienväliset viitekorot liittyvät rahapoliittisesti valuuttaan, jolla korkokauppa käydään, koska saman rahan korkokanta tasoittuu.


title: Roadstar

text: Roadstar on Frederikin vuonna 1983 julkaistu albumi. Se on hänen perustamansa Reetu Recordsin ensimmäinen levy. Albumilta löytyy muun muassa menestyskappale ”Kasakkapartio”. "Roadstar" myi timanttilevyyn oikeuttavan määrän.


title: Roadstar

text: A


title: Roadstar

text: B


title: Markku Pulli

text: Markku Pulli (s. 27. tammikuuta 1988 Helsinki) on suomalainen näyttelijä. Hän on tullut tunnetuksi saippuasarjasta "Salatut elämät", jossa hän näyttelee Joonatan Sievistä. Pulli on esiintynyt sarjassa vuodesta 2007 alkaen, joskin hän oli poissa sarjan kuvauksista asepalveluksensa ajan vuosina 2010–2011. Pullin roolihahmo palasi sarjaan syksyllä 2011. Pullin roolihahmo poistui sarjasta keväällä 2015. Pulli näytteli myös Mikael-nimistä lukiolaispoikaa Yle TV2:lla esitetyssä nuorille suunnatussa sarjassa "Lukio".


title: Markku Pulli

text: Pulli on suorittanut ammatillisen tutkinnon ammattioppilaitoksessa, jossa hän valmistui kirvesmieheksi. Pulli suoritti varusmiespalveluksen Kaartin Jääkärirykmentissä, Santahaminassa, jossa hän aloitti heinäkuussa 2010. Sotilasarvoltaan Pulli on alikersantti. Hän toimi Kaartin Jääkäritoimikunnan (KJTK) puheenjohtajana.


title: Markku Pulli

text: Pulli on myös esiintynyt rap-artisti Matin musiikkivideoilla "Hulk", "BULK" ja "Roju", joista viimeisimmässä hän myös räppää nimellä Roinatan. Pulli on myös ohjannut ja käsikirjoittanut kyseisen videon.


title: Markku Pulli

text: Pulli on avoliitossa näyttelijä Venla Savikujan kanssa, joka näytteli myös "Salatut elämät" -televisiosarjassa.


title: Norjan perustuslaki

text: Norjan perustuslaki () hyväksyttiin Eidsvollin kansalliskokouksessa Eidsvollissa 16. toukokuuta 1814. Se allekirjoitettiin 17. toukokuuta 1814, minkä muistoksi päivä on nykyäänkin Norjan kansallispäivä.


title: Norjan perustuslaki

text: Perustuslaki pohjautuu Yhdysvaltain itsenäisyysjulistukseen vuodelta 1776 sekä Ranskassa vallankumouksen aikana 1789 ja myöhemmin vahvistettuihin perustuslakeihin. Se oli aikanaan eräs radikaaleimmista perustuslaeista, jota valistusajan ihanteet inspiroivat. Erityisesti Montesquieun vallan kolmijako-oppi oli tärkeä peruslinja. Perustuslaki on Norjassa korkein oikeusnormi, jonka kanssa ristiriidassa olevat päätökset joutuvat väistymään. Se sisältää päätökset valtiomuodosta, ihmisoikeuksista, lainsäädäntävallasta ja suurkäräjien roolista, hallitusvallasta ja tuomiovallasta. Perustuslain alkuperäistä versiota säilytetään Stortingin arkistossa, Stortingsarkivetissa.


title: Norjan perustuslaki

text: Alun perin äänioikeus riippui varallisuudesta, mutta oman aikansa mittapuulla raja oli asetettu alas. Lähes puolet aikuisista miehistä sai äänioikeuden. Tästä poikkeuksena virkamiehistön asemaa korostettiin. Kaikilla virkamiehillä oli äänioikeus, ja virkamies voitiin irtisanoa vain lainvoimaisen tuomion pohjalta. Naisilla ei alkujaan ollut äänioikeutta, kuten ei tuohon aikaan missään muussakaan maassa, mutta he saivat sen vuonna 1913.


title: Norjan perustuslaki

text: Talonpojat saivat perustuslakiin kirjattua esikoisuuteen pohjautuvan maanperimysoikeuden, "Odelsretten", jollainen on vain Norjan perustuslaissa. Sen katsotaan muodostaneen perustan vapaalle talonpoikaisyhteisölle.


title: Norjan perustuslaki

text: Perustuslain kohta 2 kielsi juutalaisilta pääsyn maahan ja julisti, ettei jesuiittoja ja munkkikuntia suvaittaisi. Tässä kohtaa piti muutoin olla myös julistus uskonnonvapaudesta, mutta jostain syystä vain poikkeukset siitä jäivät kirjatuiksi vuoden 1814 lakitekstiin. Juutalaisparagrafi poistettiin perustuslaista 1851 erityisesti runoilija Henrik Wergelandin kampanjoitua asiaa vastaan julkisuudessa kymmenen vuotta aiemmin. Sen poisto vaati neljä eri käsittelyä Stortingissa vuosina 1842, 1845, 1848 ja lopulta 1851


title: Norjan perustuslaki

text: Lakia allekirjoitettaessa samalla kuninkaaksi valitun Tanskan prinssi Kristian Frederikin jouduttua luopumaan vallastaan 10. lokakuuta 1814 ja Norjan jouduttua osaksi Ruotsi-Norja-unionia, Stortinget muutti perustuslakia mahdollistaakseen unionin 4. marraskuuta. Ne muutokset kumottiin unionin lakattua 7. kesäkuuta 1905, jolloin Norjasta tuli täysin itsenäinen.


title: Norjan perustuslaki

text: 20. helmikuuta 2007 Stortinget muutti perustuslakia, jolloin parlamentarismin periaatteet kirjattiin eksplisiittisesti lakiin. Ne olivat ohjanneet valtiota kirjoittamattomana sääntönä vuodesta 1884. Samalla poistettiin jako "Odelstinget"iin ja "Lagtinget"iin lakiasioiden käsittelyssä. Nykyisin ne käsitellään koko Stortingetissä. Samalla uudistettiin valtakunnanoikeuden kokoonpanoa ja asiankäsittelyä.


title: Kingdom of the Night

text: Kingdom of the Night on saksalaisen heavy metal -yhtye Axxisin debyyttialbumi.


title: Woogi World

text:
Woogi World on vuonna 2008 lapsille kehitetty opetuspeli, jonka tarkoitus on opettaa lapsille netinkäyttöä ja netin selailua. Peliä uudistetaan välillä, jolloin pelaamisesta tulee entistä mukavampaa.
Peli alkaa kun woogien johtaja BigWig kutsuu Maa-planeetalta "agentteja" opettamaan Woogeille netin turvallista käyttöä.


title: Woogi World

text:
Woogi Worldissa ei ole ikärajaa.
Peliin voi ostaa lisäominaisuuksia esimerkiksi lisää kerroksia taloonsa ja oikeuden kuljettaa lemmikkiä kodin ulkopuolella. Peli on yksinkertainen: Pelissä voi pelata, ostaa ja myydä, seikkailla, katsoa elokuvia ja piirtää.


title: Todistus

text: Todistus merkitsee seuraavia:


title: Järjestelymestari

text: Järjestelymestari on henkilö joka vastaa rautatieliikennepaikalla rautatiekaluston järjestelyyn liittyvistä töistä.


title: Järjestelymestari

text: Järjestelymestari vastaa siis junien oikeasta kokoonpanosta ja antaa vaihtotyömiehistölle vaihtotöitä koskevat ohjeet. Veturitalleilla ja varikoilla järjestelymestaria vastaavat työt hoitaa tallipäivystäjä, joka huolehtii vetokaluston ja veturinkuljettajien kiertoon liittyvät asiat.


title: Järjestelymestari

text: Yleensä järjestelymestari hoitaa työnsä lanka- ja radiopuhelimien sekä kuulutusjärjestelmän avulla toimistostaan käsin; pienellä Loviisan rautatiellä järjestelymestari osallistui vaihtotyöhön henkilökohtaisesti.


title: Järjestelymestari

text: Nykyään tehtävän toimistopainotteisuus on korostunut. Kentällä järjestelymestari nähdään vain erikoistilanteissa, kuten onnettomuustutkintojen yhteydessä.


title: Järjestelymestari

text: Pienillä liikennepaikoilla ei järjestelymestaria ole ollut vaan tehtävistä huolehti asemapäällikkö tai junasuorittaja omiensa ohella.


title: Järjestelymestari

text: Hierarkiassa järjestelymestari kuului vuoden 1950 käskykirjeen mukaan yhdeksänteen virkapukuluokkaan eli samaan kuin yleisöä palveleva asemakirjuri ja ylikonduktööri. Myös hihalaatta on sama eli yksinkertainen ristikkonauha ja sen alla yksi puolileveä nauha. Järjestelymestarin virkalakissa on muista selvästi erottuva tunnus eli parretta kiertävä kultainen ristikkonauha. Hatun punos on hopeanvärinen.


title: Andrej Jerman

text: Andrej Jerman (s. 30. syyskuuta 1978 Tržič) on slovenialainen alppihiihtäjä, joka on parhaimmillaan vauhtilajeissa.